Vanessa Angel Lakukan 9 Kali Transaksi Pelacuran Hingga ke Singapura

Dari sembilan kali transaksi pelacuran Vanessa Angel dengan pemilik pekerja seks komersial, dua di antaranya berlaku di Singapura. Hal tersebut terungkap dari data forensik yang dilakukan oleh penyelidik Polda Jawa Timur yang mengungkap kes pelacuran online yang melibatkan nama Vanessa Angel dan Avriellya Shaqqila tersebut.

Untuk tempahan lelaki dari Singapura, Vanessa berhubungan dengan enam muncikari atau ‘Mak Ayam’ yang selama ini jadi perantaranya.

Data yang dibuktikan oleh Polda Jatim ini adalah hasil dari rakaman jejak digital yang disinkronisasi dengan perbualan Vanessa dengan ‘Mak Ayam’ . Dari data tersebut, mendapati Vanessa mendapatkan tempahan dari Singapura. Meskipun mendapat pelanggan di luar negara, namun ‘Mak Ayam’ tersebut tidak menaikkan harga Vanessa. Tarif untuk melayani lelaki hidung belang di Singapura sama dengan di Indonesia.

Dari data yang dimiliki oleh Polda Jawa Timur, terungkap bahawa Vanessa dua kali menerima tempahan dari Singapura. Ada dua lelaki berbeza yang menggunakan perkhidmatan Vanessa di sana.

A post shared by Vanessa AngeL 🍌 (@vanessaangelofficial)

Selain itu Vanessa juga diketahui melakukan transaksi pelacuran di Jakarta sebanyak enam kali. Dan satu kali melayani pelanggan di Surabaya, yang kemudian ditangkap polis.

Siasatan awal mendapati Vanessa mengenakan bayaran 80 juta rupiah (RM23,178).


Berparti Di Kelab Malam! Kontroversi Finalist Dewi Remaja Bakal Disiasat

Pencarian Juara Dewi Remaja bagi edisi 2018/2019 akhirnya terjawab beberapa hari yang lalu, apabila Haneesya Hani telah diumumkan sebagai juara rancangan realiti itu sekali gus menepati ramalan orang ramai.

Namun begitu, tidak sampai seminggu menyandang gelaran tersebut, Haneesya dihimpit dengan satu kontroversi panas dimana terdapat sebuah video yang tular di media sosial menampakkan beberapa orang remaja perempuan sedang berparti di sebuah kelab malam sambil menikmati minuman keras. Lebih mengejutkan wajah remaja-remaja tersebut mempunyai iras peserta Dewi Remaja yang dikatakan seperti Erni, Fazreen dan Haneesya sendiri.

Meskipun tiada kesahihan video tersebut yang dikatakan merujuk kepada peserta-peserta Dewi Remaja, netizen terlebih dahulu mengecam serta mengutuk sekeras-kerasnya tindakan wanita di dalam video tersebut apatah lagi ada diantara mereka dilihat bertudung.

Dalam perkembangan lain, penganjur rancangan itu yang juga sebuah majalah popular, Remaja mereka kini sedang menjalankan siasatan terperinci mengenai isu tersebut serta memandang serius segala etika termasuk mengenakan tindakan atas peserta-peserta Dewi Remaja sekiranya dakwaan tersebut adalah benar.

A post shared by Majalah Remaja, MY (@majalahremaja)

Apa pun nantikan pengumuman rasmi daripada pihak penganjur tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iqram Dinzly Nekad Bersara Dari Dunia Lakonan Setelah Diisytiharkan Muflis?

Sebelum ini pelakon Iqram Dinzly pernah menyepi buat seketika waktu selepas terkesan kematian bapa kesayangannya. Namun tidak lama kemudian, dia kembali dan terpalit dengan beberapa kontroversi yang melanda dirinya yang dikatakan tidak waras sebelum mengambil keputusan untuk membuat ‘comeback’ dan lebih positif. Akan tetapi semalam, pelakon yang pernah popular menerusi drama dunia baru ini telah membuat keputusan untuk bersara dari dunia hiburan.

Semuanya kerana pelakon ini telah diisytihar muflis oleh Lembaga Hasil Dalam Negeri (LHDN) selepas dia dikatakan gagal membayar cukai pendapatan RM77,000. Keputusan itu telah disampaikan peguam LHDN kepada Iqram di Mahkamah Majistret Ipoh. Sejurus selepas itu, Iqram atau nama sebenarnya Muhammad Iqram Dinzly Muhammad Saipuddin meluahkan rasa kecewa nya di Instagram selain terkilan dengan kenyataan pihak LHDN yang menuduhnya seperti sengaja tidak membayar cukai pendapatan.

Ekoran itu, Iqram juga berhasrat untuk bersara dari dunia lakonan memandangkan statusnya sebagai seorang selebriti antara punca mengapa dia dikenakan cukai pendapatan sedemikian. Sebagai rekod sejak pembabitannya dalam industri hiburan 10 tahun yang lalu, cukai yang dikenakan hampir berjumlah RM200,000.

Namun dia mendapat pengurangan dan dikehendaki membayar RM77,000 selama 10 hari untuk menjelaskannya. Jika gagal,dia akan diisytiharkan sebagai muflis. Apa pun sama-sama kita doakan yang terbaik buat Iqram!


Filem Terbaik Rajinikanth! Petta Catat Kutipan Box Office

Sebelum ini, kami pernah menulis mengenai sebuah filem tamil yang kini sedang ditayangkan di kebanyakan pawagam di Malaysia. Menariknya lagi, filem ini bukan sahaja mencatat sejarah sebagai filem yang dibawa oleh produksi perfileman hindi dan tamil terbesar di Malaysia Malik Streams Corporation Sdn Bhd, malah Petta juga merupakan filem yang dikhabarkan sebagai pembabitan Rajinikanth yang terakhir dalam dunia lakonan.

Sejak ditayangkan beberapa hari yang lalu, rata-rata mereka yang menonton filem ini yang terdiri daripada pelbagai lapisan kaum termasuklah beberapa selebriti terkenal tempatan menganggap Petta sebagai sebuah naskhah yang terbaik pernah dihasilkan bagi produksi filem Tamil. Jelas mereka lagi, filem ini antara filem lakonan terbaik Rajinkanth yang tampil dengan pelbagai lagaknya seakan-akan memberi ‘hadiah penutup’ terbaik buat filemnya.

Lebih membanggakan filem ini yang turut ditayangkan di beberapa buah negara seperti di India, mencatat rekod peribadi bersih dimana sehingga ke hari ini telah mendapat lebih dari 70 juta kutipan. Dengan pencapaian itu, Petta sekaligus dinobatkan sebagai antara filem pecah panggung pertama di peringkat antarabangsa pada tahun ini.

Kaali merupakan seorang warden asrama digambarkan sebagai seorang yang ceria dan disayangi oleh semua orang. Namun begitu, di sebalik keceriaannya tersimpan beberapa perkara yang terselindung sehingga membuatkan ramai yang terkejut. Satu per satu kejadian telah berlaku melibatkan Kaali dan keluarganya. Apakah sebenarnya yang terjadi? Segalanya akan dibongkarkan di dalam Petta!


Jadi Tumpuan Dunia! Kisah Safiey Ilias Dapat Liputan Media Antarabangsa

Nampaknya kisah kontroversi usahawan kosmetik, Safiey Ilias telah mendapat perhatian dan liputan dari media antarabangsa.

Sebuah portal berita antarabangsa berpengkalan di United Kingdom, DailyMail.uk telah melaporkan isu Safiey dipanggil Mufti Wilayah Persekutuan, Datuk Seri Dr Zulkifli Mohamad Al-Bakri ekoran berpenampilan seksi ketika bercuti di Pulau Langkawi, baru-baru ini.

Laporan itu turut menyebut Malaysia sebuah negara yang menolak amalan seperti Lesbian, Gay, Bisexual, Transgender (LGBT).

Malah laporan itu turut mengeluarkan kenyataan Perdana Menteri Mahathir Mohamed, sebelum ini , negara tak boleh terima golongan LGBT walaupun sekarang ia boleh dianggap sebagai hak asasi manusia di barat.


9 Gambar Terakhir Seventeen Di Pentas Sebelum Ranap Dilambung Ombak Tsunami

Hampir sebulan sudah tragedi tsunami yang melanda perairan Selat Sunda, Sabtu, 22 Desember 2018, namun duka dan memori pahit masih dirasakan oleh ahli keluarga mangsa terkorban. Tak terkecuali bagi keluarga besar band Seventeen.

Band yang bakal merayakan 20 tahun kariernya di industri musik Tanah Air pada Khamis, (17/1) mendatang ini, sekarang hanya tinggal Ifan selaku vokalis. Tiga ahlinya yang lain Bani (bassis), Herman (gitaris), dan Andi (drummer) meninggal dunia akibat ombak besar yang menerjang Pantai Tanjung Lesung akibat letusan Gunung Anak Krakatau.

Ketika musibah tsunami terjadi, Seventeen sedang melakukan persembahan di acara gathering keluarga PLN Unit Bagian Jawa Barat. Seventeen sedang membawa lagu keduanya untuk menghibur para peserta gathering, sebelum ombak besar menggulung panggung yang membelakangi laut tersebut.

Seperti yan diambil dari akaun Instagram @bulus_ps, Rabu (17/1), berikut sembilan foto aksi pentas terakhir Seventeen di Tanjung Lesung sebelum diterjang tsunami.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dulu Kekasih Kini Sahabat! Ini Ucapan ‘Sweet’ Hans Isaac Kepada Elaine Daly

Umumnya hubungan mesra pelakon dan pengarah Datuk Hans Isaac dan Elaine Daly hanya sekadar kawan rapat atau lebih disifatkan seperti adik-beradik. Malah Elaine sudah berkahwin dengan seorang doktor dari Afrika Selatan pada 4 Disember 2014, dan kini dikurniakan 2 orang cahaya mata.

Kerana menganggap Elaine sebagai seseorang yang istimewa dalam hidupnya, Hans memuatnaik gambar bekas ratu cantik Malaysia ini di Instagram sempena ulang tahun kelahiran. Ucapan dari Hans ini berjaya menangkap hati netizen yang merasakan mereka merupakan sahabat baik yang paling serasi.

A post shared by Hans Isaac (@hansisaac)

“Anda telah menjadi sahabat saya dan sebahagian daripada keluarga Isaac. Saya percaya bahawa keluarga Isaac dan keluarga anda akan mempunyai banyak hal menarik di tahun mendatang  bersama suami anda @drnickboden ❤❤ (yang kini kawan saya yang terbaik). Saya sangat berbangga dengan semua kejayaan anda dan menjadi seorang ibu yang menakjubkan kepada dua puteri kecil anda.  Saya tidak akan pernah lupa apabila anda di sisi saya dalam masa yang diperlukan. Saya hanya doakan anda yang terbaik dan semua kebahagiaan di dunia. Selamat Hari Lahir Elaine”

Jika diimbas kembali pada awal tahun 2000, Hans dan Elaine pernah bercinta namun berakhir dengan perpisahan. Walaubagaimanapun, sampai sekarang pasangan ini terlihat masih lagi rapat dan sering bekerjasama dalam beberapa buah projek amal juga acara hiburan.


Kerana Gambar Ini, Netizen Anggap Fasha Sandha & Aildil Aziz Dah Bernikah

Sering berdepan dengan kontroversi menyebabkan pelakon Fasha Sandha sudah lali dengan kecaman dan kritikan netizen di laman-laman sosial.

Bagi Fasha, orang ramai mungkin tahu namanya di dalam dunia hiburan, namun bukan semua orang tahu kisah hidup peribadinya.

“Let them Judge, Biar i kumpul pahala. Hanya Allah yang tentukan, dosa atau pahala”- balas Fasha dalam salah satu komen peminatnya di Instagram.

Terbaru, Fasha sekali lagi mengundang kontroversi yang membuatkan netizen mempersoalkan tindakannya selepas gambar berpegangan tangan dengan bakal suami Aidil Aziz dimuat naik di laman sosial, Instagram. Tak kurang juga yang beranggapan pasangan ini sebenarnya sudah bernikah  namun masih belum diumumkan secara rasmi kepada orang ramai.

Sememangnya gambar itu mendapat pelbagai reaksi daripada netizen yang tidak senang dengan tindakan pasangan bersentuhan kerana hukumnya tetap haram walaupun sudah bertunang. Hmmm.. netizen oh netizen! Suka jatuhkan hukum tanpa usul periksa!


Sweet! Nora Danish Kongsi Kisah Saat Pertama Kali Jumpa Ibu Mertua

Rasanya ramai sudah mengenali pelakon Nora Danish, bukan sahaja cantik tapi juga seorang yang lemah lembut dan mempunyai sifat penyayang serta sangat menghargai orang sekeliling terutama sekali keluarga tercinta.

Bersempena dengan hari ulang tahun ibu mertuanya, Datin Seri Norita Sujak yang ke 64, Nora telah memuat naik satu ucapan dan berkongsi kisah kali pertama berjumpa ibu mertuanya.

A post shared by naOradaishi (@noradanish)

“Ma. Terima kasih kerana berkongsi sayangmu dengan saya, kerana menunjukkan kepada saya bahawa cinta adalah sesuatu yang kamu rasa; sesuatu yang bukan hanya untuk dibicarakan, tetapi juga untuk ditunjukkan. Kamu adalah salah satu orang yang paling kuat yang saya kenal, pintar, positif, kuat, penyayang, rendah hati, & lembut berkata-kata” tulisnya di Instagram

Nora turut berkongsi pengalaman pertama kali jumpa ibu mertuanya yang memiliki suara yang lembut dan perlahan.

“Nora masih teringat saat kali pertama jumpa Ma, Nora rasa suara Nora dah lembut , tapi Nora terpaksa perlahankan lagi, kepit lagi sampai tak terkeluar suara nak berbual dengan Ma.”-katanya

Rata-rata netizen tersentuh hati dengan kata-kata Nora itu mendoakan agar hubungannya dan Datin Seri Norita Sujak akan kekal harmoni serta penuh kasih sayang begini sehingga ke syurga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] “Saya Tak Menggemari Dia Setiap Inci Pun”- Pengakuan Jujur Alyah Tentang Ramli MS

Temu bual penyanyi Datin Alyah bersama DJ Nazz dalam segmen BegituBegini Gegar di saluran YouTube baru-baru ini telah merungkai kisah peribadi Alyah dan suaminya Datuk Ramli MS atu lebih mesra dipanggil Tok Ram.

Alyah berkata dia tidak pernah membayangkan untuk menyukai Tok Ram. Menurut Alyah, Allah telah aturkan pertemuan semula selepas kali pertama berjumpa ketika  dia menjadi penyanyi ganti di sebuah kelab dan akhrinya Tok Ram menjadi suaminya hingga sekarang.

Alyah akui, sehingga kini dia masih rasa pelik kerana memang tak menggemari Tok Ram walau seinci pun namun dia percaya Allah ada perancangan yang terbaik buat pasangan ini.

“Saya memang tak menggemari setiap inci pun Tok Ram, sampai hari ini pun pelik. Tetapi saya percaya Allah ada perancangan terbaik yang saya tak tahu, saya go with the flow,” kata Alyah dalam temu bual bersama DJ Nazz dalam segmen BegituBegini Gegar di saluran YouTube baru-baru ini.

Bila ditanya bagaimana Alyah boleh menjadi isteri Tok Ram walaupun tidak menyukai pasangannya walau sedikit pun. Ini jawapannya,

“Sebab satu, bila orang kata, ‘kahwin satu pengakhiran’, lepas itu pilih pasangan anda dan itu pengakhirannya. Tapi pengalaman yang saya lalui, perkahwinan ada permulaan, di mana kita baru dapat mengenali pasangan kita sebenar-benarnya selepas kahwin. Proses mengenali itu ada turun dan naik. Saya sendiri masih dalam proses mengenali”

Walaupun ada banyak cabaran yang harus Alyah tempuhi bersuamikan Tok Ram,  namun dia mengagumi satu perkara yang ada dalam keperibadian lelaki berusia 61 tahun itu. Istimewanya Tok Ram apabila dia boleh melayan budak kecil.

Alyah dan Tok Ram berkahwin pada 18 Mac 2013, yakni lebih setahun sebelum insiden itu berlaku tanpa pengetahuan media dan peminat. Difahamkan pasangan itu bernikah di Batam, Indonesia tetapi ketika itu belum mendaftar perkahwinan mereka di negara ini.


Walaupun Redha Dengan Pemergian Ibu, Linda Rafar Masih Ralat

Kehilangan ibu tercinta, Allahyarhamah Rasimah Abdul Rahman  akibat beberapa komplikasi pada 11 Januari lalu, pelakon dan penyanyi Linda Rafar yang rapat dengan ibunya itu mengakui beliau sangat merindukan arwah.

Walaupun redha dengan pemergiaan ibu tersayang Linda itu juga merasa ralat terhadap penghinaan yang dilemparkan sebelum ini turut terpalit kepada arwah ibunya.

“Dalam redha, masih ralat penghinaan yang dilemparkan ini turut terpalit kepada insan ini yang langsung tidak berpeluang membela dirinya hinggalah dia tinggalkan kita semua. Kesalnya tak dapat saya gambarkan. Sedih masih membelenggu. Airmata masih bergenang.

“Terima kasih tidak terhingga bagi yang mendoakan saya, keluarga dan arwah ibu. Allah swt sahaja dapat membalasnya. Bagi saya, kemenangan ibu mendahului kita yang masih tinggal di dunia ini dan selebihnya hanya Dia yang maha mengetahui”

Mengenai perkembangan terbaru kes isu jururawat, Linda berkata dia telah melantik peguambela, Nurul Hafidzah & Associates, Advocates & Solicitors bagi kes saman fitnah melibatkan dirinya dengan sebuah badan bukan kerajaan (NGO), Delegasi Jururawat Malaysia (DON). Pelantikan itu bagi mewakili dirinya dalam menganalisa sebarang bentuk kebarangkalian untuk membuat tindakan selanjutnya ke atas pihak yang bertanggungjawab dalam menghina dan menjatuhkan maruah dirinya dan keluarga.


[VIDEO] Haneesya Hanee Pulangkan Mahkota, Gelaran Dewi Remaja Ditarik Balik

Berita duka buat Dewi Remaja 2018/2019, Sharifah Haneesya Sayed Sahlan atau Haneesya Hanee kerana gelaran Dewi Remaja yang dimenanginya pada Ahad yang lalu telah dilucutkan. Gelaran Dewi Remaja itu ditarik balik selepas tersebarnya kontroversi video yang memaparkan aksi Haneesya dan rakannya di sebuah kelab malam.

Seperti yang dilaporkan oleh UtusanOnlie,  editor Majalah Remaja, Faiz Aimman berkata gelaran itu ditarik selepas pihak pengurusan melakukan siasatan mendalam dan mendapati pemenang itu telah melanggar syarat penyertaan.

A post shared by Majalah Remaja, MY (@majalahremaja)

“Sebagai pemilik dan penganjur, kami menzahirkan rasa sedih atas apa yang telah terjadi. Namun pada masa yang sama, para peserta Dewi Remaja sudah sedia maklum akan syarat penyertaan seperti yang telah dinyatakan di dalam kontrak yang mereka tandatangani di mana mereka tidak boleh mempamerkan perlakuan tidak senonoh di khalayak ramai,”

Dengan keputusan ini, Haneesya juga dilarang menggunakan sebarang gelaran finale Dewi Remaja bagi karier mereka di masa depan. Dalam masa sama, tahun ini juga tiada gelaran bagi Dewi Remaja 2018/2019 dan Tia Sarah kekal di kedudukan kedua bagi pertandingan tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dewi Remaja Patut Tukar Jadi Muslimah Remaja”- Alicia Amin

Sebentar tadi bekas Dewi Remaja 2018/2019 terpaksa akur dengan keputusan pihak penganjur untuk menarik semula gelaran itu darinya. Walaupun perit untuk mengembalikan mahkota serta hadiah kemenangan yang sekian lama diusahakan, namun Haneesya akan terus bangkit dalam karier seninya.

Di sebalik penarikan semula gelaran tersebut, ada yang kurang bersetuju dan menganggap keputusan ini tidak adil.

Bagi pelakon dan seorang bekas peserta Asia’s Next Top Model (Musim Ke-5), Alicia Amin misalnya mempertikaikan keputusan itu sekiranya ia berpunca dari kontroversi video yang memaparkan aksi Haneesya dan rakannya di sebuah kelab malam.

“Jika Dewi Remaja menarik balik gelaran tersebut kerana hal ini , maka mereka patut tukar gelaran ini kepada “Muslimah Remaja”-

” Tak payah nak acah muslimah sangat la. Ini adalah hiburan”- katanya di Instagram Stories

Alicia berkata, tiada apa yang salah sekiranya peserta meraikan kemenangan di atas pencapaian yang dikecapi.

Haneesya atau nama sebenarnya  Sharifah Haneesya Sayed Sahlan hanya sempat menyandang gelaran Dewi Remaja 2018/2019 kurang dari 72 jam  yang dimenanginya pada Ahad yang lalu.


‘Hati-hati Pilih Kawan’- Fasha Sandha Anggap Haneesya Hanee Teraniaya

Pelakon popular, Fasha Sandha menyampakan pesanan kepada bekas juara Dewi Remaja 2018/2019, Haneesya Hanee yang ditarik semula gelaran tersebut ekoran video kontroversi mengenai dirinya baru-baru ini.

Fasha berkongsi perkara itu menerusi posting terbaru Instagramnya hari ini.

“Insyaallah ada rezeki di tempat lain untuk awak, terutamanya untuk yang teraniaya oleh ‘sahabat’ sendiri. Video aib ‘sebelum kemenangan’ disebarkan selepas kemenangan. Berhati2 memilih kawan, tak semua kawan suka dengan ‘kejayaan’ kita. Jangan diulangi kesalahan itu”

A post shared by Fasha Sandha (@fashasandha)

“Semoga industri dapat memaafkan Hanee. Dia unik, cantik dan berbakat besar dalam industri modelling dan lakonan. Saya yakin ada kebaikan dalam diri Hanee. Berikan dia peluang. Jangan kita hukum dan menghina dia dan keluarga. Kita tidak tahu apa akan jadi pada kita, atau keturunan kita kelak. #doayangbaikbaik”- Pesannya

Haneesya atau nama sebenarnya  Sharifah Haneesya Sayed Sahlan hanya sempat menyandang gelaran Dewi Remaja 2018/2019 kurang dari 72 jam  yang dimenanginya pada Ahad yang lalu.

Difahamkan video yang menjadi kontroversi itu berlaku sebulan lalu namun ditularkan pada sehari selepas Haneesya bergelar juara Dewi Remaja. Ada ura-ura mengatakan, penularan video itu berpunca dari kawan baik Haneesya sendiri. Bertabah je lah Haneesya!


Perut Terlihat Buncit, Miley Cyrus Jawab Berita Kehamilan

Pasangan bintang Hollywood Miley Cyrus dan Liam Hemsworth nampaknya kini sedang meniti kebahagian sebagai suami isteri. Kedua-duanya baru saja melangsungkan pernikahan dan khabarnya, saat ini Miley sedang mengandung anak dari Liam.

Miley Cyrus memang sangat menjaga rapi perihal kisah hubungannya dengan Liam. Terutama setelah drama putus sambung yang mereka lalui, namun keputusan mereka menikah di akhir tahun 2018 disambut baik oleh peminatnya.

Menurut Dailymail, berita kehamilan yang tersebar ini ekoran sebuah foto di ambil oleh paparazzi. Dalam foto ini nampak perut Miley yang biasanya rata terlihat lebih besar. Foto ini ditangkap oleh paparazzi di Miami pada 9 Januari lalu.

Akun media sosial Miley pun diserbu ucapan tahniah dari peminat. Menafikan berita yang ditujukan padanya, Miley pun menulis sebuah tweet. Kali ini membalas dengan sebuah meme dan cuitan bernada sarkastik.

“Aku tak mengandung (egg-xpecting) tapi gembira rasanya (egg-celent) mendengar semua orang ‘bahagia untuk kami’, kami juga bahagia! Teruja (egg-cited) untuk (jalani) babak baru hidup kami. Sekarang semuanya boleh tinggalkan aku dan kembali memandang si telur,” tulis Miley dengan nada sarkastik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Takyah Taksub Sangat #10yearschallenge”- Norish Karman Luah Rasa Bimbang

Heboh #10yearschallenge melanda pengguna media sosial, tak terkecuali di kalangan artis. Tanda pagar ini membandingkan dua foto seseorang dalam perbezaan waktu 10 tahun.

Memandangkan ia kini menjadi satu fenomena, pelakon Norish Karman memberi pandangan mengenai isu perbandingan sekiranya gambar dahulu yang dimuat naik itu tidak menutup aurat.

Menurut Norish, kebanyakkan wanita muslim bertudung terlalu taksub memuatnaik gambar 10 tahun dulu sampai tak sedar mendedahkan aurat untuk tatapan umum di media sosial.

Pelakon kelahiran Singapura ini turut berpesan kepada ibubapa supaya dapat memantau kelakuan anak perempuan  di luar sana supaya berhati-hati memuatnaik gambar di media sosial.

Seperti yang dilaporkan oleh Mstar sebelum ini, Mufti Wilayah Persekutuan, Datuk Seri Dr Zulkifli Mohamad Al-Bakri berkata, sikap warak dan berhati-hati perlu diutamakan kerana potensi untuk gambar dahulu yang tidak menutup aurat meskipun sekarang menutup aurat untuk menjadi fitnah adalah amat tinggi.


Janna Nick Dianggap Gedik Dengan Suami Elfira Loy?

Rata-rata netizen menganggap Janna tidak menghormati Elfira dan meminta agar beliau perlu menjaga adabnya sebagai seorang wanita Islam. Tidak salah kalau hendak bergurau asalkan menjaga batas diri.

Bukan kali pertama dikritik, sudah tentu Janna sudah kebal dengan kecaman netizen. Mungkin juga beliau tidak sedar kelakuannya itu kerana ia berlaku secara spontan.

murai.my berharap agar Janna Nick terus tabah dengan kecaman serta kecaman netizen. Tak salah kan nak jadi mesra daripada jadi hipokrit.


Video Berpelukan Raja Ilya Sebelum Berkahwin Dipertikaikan?

Pelakon Raja Ilya yang sudah hampir sebulan mendirikan rumah tangga telah memuatnaik video ketika dilamar suaminya, Trent Garrett.

Dalam video tersebut, Ilya diperangkap (prank) oleh teman baiknya sebelum dikejutkan dengan proses lamaran Trent.

“I won’t forget this moment, a beautiful surprise proposal,” tulisnya dalam video tersebut.

Tidak dinyatakan lokasi lamaran itu, menerusi rakaman video berkenaan, Trent muncul dari arah belakang ketika Ilya sedang menikmati makan malam.

Terkejut dengan kemunculan Trent, Ilya memeluk jejaka berkenaan dan dibawa ke ruang tengah restoran itu yang dikelilingi oleh lilin berbentuk susunan “LOVE”. Trent melutut sambil menyarungkan cincin lamaran kepada Ilya.

Video berdurasi seminit itu meraih perhatian ramai yang tersentuh dengan aksi lamaran penuh romantis pasangan itu. Namun, perkongsian itu turut mendapat reaksi kurang senang segelintir netizen yang menganggap tindakan itu tidak mencerminkan cara hidup Islam. murai.my mendoakan agar Ilya berbahagia bersama dengan suami yang tersayang dan kekal sehingga ke Jannah, in shaa Allah.


Nur Sajat Belanja Gambar #10yearchallenge Yang Meletop!

Baru-baru ini di Instagram, ramai selebriti berkongsikan gambar mereka sedekad lalu dengan melakukan #10yearchallenge. Sajat yang tidak melepaskan peluang itu berkongsikan fotonya yang diambil pada 2009.

“Dulu pernah menang Miss Kebaya 2009. Rasanya saya masih mantain seperti dulu. Ko rasa senak dengar stament dari I! Haahaaa yang penting saya pernah di crown tau! Gitew!

“Duduk tengah lagi! Beauty with brain. Walaupun ramai tak mampu terima kecantikan saya dulu dulu!! Dah kita dilahir kan cantik!

“Name pun khunsa, kecantikkan tu memang sesuatu lah kan,” kata usahawan kosmetik yang terkenal itu.

Mesti ramai yang makan hati dengan kecantikan Sajat yang tak dapat dinafikan. murai.my mendoakan agar Sajat menjadi hamba Allah yang berjaya di dunia dan di akhirat, aamiin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Persoalan Status Serta Punca Nazim Othman Bercerai Terjawab?

Terbaharu, pelakon dan pengacara Scha Al Yahya telah memuatnaik gambar dirinya bersama seorang jejaka yang kacak iaitu pelakon antarabangsa, James Marsden.

Namun apa yang menarik perhatian dan mengundang persoalan netizen, Nazim Othman meninggalkan komen ‘nakal’ buat jejaka itu pada gambar tersebut di laman Instagram Scha.

Bagaimanapun, komen nakal itu turut disedari netizen yang mula membuat spekulasi sendiri. Ada pula segelintir netizen mendakwa Nazim menyukai pada kaum sejenis (homeseksual) sekaligus menimbulkan persoalan punca penceraiannya sebelum ini.

Mungkinkah Nazim hanya bergurau senda kerana melihat kekacakkan pelakon antarabangsa itu? Tapi tidak dinafikan memang agak sesuatu komen yang ditinggalkan Nazim. murai.my berharap agar pembaca murai.my bersangka baik sahaja ya! 🙂


Tahniah! Nubhan AF6 Timang Anak Kedua, Lelaki

Isteri kepada penyanyi Nubhan Ahamad iaitu Dr Afifah Hidayah Tawfek selamat melahirkan anak kedua mereka.

Berita gembira ini disampaikan oleh pengurus penyanyi berkenaan, Becky Zulkepli menerusi pesanan WhatsApp memaklumkan ibu dan anak berada dalam keadaan sihat.

“Isteri Nubhan Ahamad, Dr Afifah Hidayah Tawfek telah selamat melahirkan bayi lelaki secara normal.

“Bayi seberat 3.40 kg yang lahir pada jam 2.05 am pada 19 Januari 2019 ini berada dalam keadaan sihat,” tulisnya.

Difahamkan, Nubhan belum meletakkan nama untuk anak keduanya itu dan hanya dipanggil Cik Mad buat sementara waktu.

A post shared by NUBHAN AHAMAD (@nubhan.ahamad)

Nubhan dan isterinya, Afifah Hidayah Taufek telah mendirikan rumah tangga pada 29 Ogos 2015 dan dikurniakan seorang cahaya mata perempuan, Aafiya Kamilia yang kini berusia setahun.


Stacy Meluahkan Perangai Sebenar Akim Ahmad Serta Hal Rumah Tangga?

Penyanyi Stacy meluahkan rasa syukur dikurniakan seorang suami yang terbaik buat dirinya serta anak-anak.

A post shared by Stacy Anam (@stacyanam)

Menerusi laman Instagram penyanyi lagu Cakap Ke Tangan ini, dia membuat ucapan manis buat suaminya, penyanyi Akim Ahmad.

“Terima kasih sebab selalu berusaha menjadi suami, Imam dan daddy yang terbaik untuk kami. Sesungguhnya I dan anak-anak sangat bahagia dan bersyukur sebab you selalu ada bersama kami dan mengutamakan kami bertiga walau sibuk jadi Hang Nadim dan jadi Akim” katanya Stacy dengan penuh bersyukur.

Stacy turut menitipkan ucapan hari jadi ke 28 buat suami tercinta dan dalam masa sama berharap Akim sentiasa berada dibawah lindungan ALLAH SWT.

“Semoga impian besar kita bersama yang akan datang ini akan dipermudahkan dan berkembang seperti SINTA teragung kita. Amin Insha Allah” luah Stacy lagi.

Stacy atau nama sebenarnya Ummu Shaikhah Stacy Anam berkahwin dengan Akim pada 5 Februari 2016 di Hotel Shangri La Tanjung Aru, Kota Kinabalu.

Sementara itu, Stacy turut memaklumkan suaminya bersama anggota kumpulan The Majistret bakal tampil dengan single terbaru berjudul Yang Satu. Tak sabar murai.my nak dengar lagu terbaharu mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dua Bulan Bernikah, Kawan Wanita Bocorkan Rahsia Baim Wong

Khabar terbaru datang dari pasangan Baim Wong dan Paula Verhoeven. Suami isteri yang bernikah pada 22 November 2018 itu dikabarkan tengah menanti kelahiran buah hati pertama mereka. Khabar tersebut didedahkan oleh sahabat Baim pada posting terbaru Instagram Story miliknya.

Dalam video yang kemudian dikongsikan akun gosip @mimi.julid itu terlihat Baim sedang makan bersama sahabat wanitanya. Sahabat Baim menyebutkan bahawa Paula tengah mengandung. Dia pun mengucapkan tahniah.

Baim yang berada di samping sahabatnya terlihat ingin menghentikan aksi sahabatnya tersebut. Namun, tangannya langsung ditepis namun Baim pasrah dan hanya ketawa. Di akhir video, Baim pun seolah mengiyakan berita itu dengan berkata “Oke!”.

“Yeayyy… Selamat yah Bang Baim & Mbak Paula,” tulis Mimi Julid. “Sehat-sehat sampai lahiran.”

Walaubagaimanapun, belum ada pengesahan dari Baim dan Paula. Namun, posting tersebut disambut baik oleh netizen dan dibanjiri ucapan tahniah dan mendoakan kebahagian untuk pasangan itu.


Tak Lagi Kongsi Gambar Suami, Adira Jawab Isu Rumahtangga

Pernah diduga dengan isu kontorversi kononnya perosak rumah tangga, Adira atau nama sebenar Siti Adira Suhaimi tidak lagi menoleh ke belakang dan menganggap apa yang sudah berlaku sebelum ini, biarlah berlalu.

Selain soal karier seni, Adira juga menerima pertanyaan soal suami yang tidak mampu dielak sepanjang dia bergelar isteri orang. Apatah lagi di Instagram Adira sendiri, jarang terlihat dia memuatnaik gambar bersama suaminya.

Dipetik dari Kosmo, jika ditanya mengenai hubungan bersama Datuk Red, Adira lebih selesa untuk tidak berbicara terlalu terperinci tentang kisah rumah tangga.

“Ada yang bertanya mengapa tidak banyak bergambar dengan suami di Instagram. Tiada kaitan kerana saya ingin fokus dengan kerjaya nyanyian sekarang.

Dalam kenyataannya ketika ditemubual dengan Kosmo, Adira tidak menafikan bahawa rumah tangganya tidak diuji dengan permasalahan.

“Soal rumah tangga bahagia atau tidak, itu hak saya untuk bercerita kepada orang ramai. Tipulah kalau saya cakap rumah tangga kami tidak diuji dengan permasalahan. Mesti ada namun buat masa sekarang, semuanya okey sahaja dan saya rasa tidak perlu bercerita lebih lanjut.

Tak cuma itu, kata Adira, tidak memuat naik gambar dia bersama suami di media sosial juga boleh menjadi antara faktor yang membawa kepada persoalan orang ramai mengenai keretakan rumah tangganya. Namun Adira tak mahu ambil pusing dengan soalan-soalan tersebut kerana sudah lali dan mereka ada hak untuk berkata-kata.

“Rumah tangga ada pasang dan surutnya. Saya tidak letak gambar dengan suami di Instagram pun jadi isu. Suami selalu tiada di sisi pun jadi isu. Biarlah orang ingin kata apa. Hak mereka untuk berkata-kata. Hak saya juga untuk tidak kongsi apa-apa,” ujar Adira

Walaubagaimanapun, Adira ternyata bahagia dengan kehidupan dirinya sekarang sebagai seorang isteri dan anak kepada Anggerik dan Asan. Malah Adira menambah dia harus bersikap matang menempuhi segala cabaran.


Nabila Razali Muat Naik Gambar Bersama Lelaki Cetus Tanda Tanya Netizen!

Penyanyi Nabila Razali boleh dikatakan antara pencetus soal gimik di kalangan selebriti tanah air apabila terdahulu Nabila telah menggunakan gimik bercinta dengan pelakon Aedy Asyraf sebelum melancarkan lagu Pematah Hati yang mendapat sejuta tontonan dalam tempoh 24 jam dilancarkan.

Terbaru, Nabila sekali lagi mencetuskan persoalan di kalangan netizen apabila gambar-gambarnya di Instagram telah tiada. Malah sejumlah lebih dari 3000 gambar yang telah hilang itu hanya ditinggalkan dengan sekeping gambar dengan kapsyen spanar hidup. Kehilangan gambar-gambar tersebut turut diandaikan netizen akaun penyanyi itu telah digodam oleh yang individu tidak bertanggungjawab.

Tidak lama kemudian, sehingga carian kami terkini mendapati Nabila telah memuat beberapa keping gambar terbarunya. Menariknya lagi, gambar tersebut turut memperlihatkan susuk tubuh seorang lelaki tanpa wajah sekali gus menjangkakan Nabila bakal tampil dengan single terbaharu tidak lama lagi. Bagaimana pun, Nabila ketika dihubungi enggan mengulas lanjut dan mengharapkan agar peminatnya bersabar dengan pengumuman rasminya tidak lama lagi.

“Ia hanya teaser bukan gimik” ujar Nabila

Apa yang kami boleh katakan, kami telah menerima satu undangan rasmi daripada pihak Nabila mengenai sesuatu pengumuman. Nantikan perkembangannya dalam beberapa hari ini!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Datin Seri Nur Shahida Sedia Serahkan Anak Kepada Ibu Kandung?

Seperti yang ramai sedia maklum, pasangan usahawan selebriti terkenal Datuk Seri Aliff Syukri dan isterinya Datin Seri Nur Shahida turut mempunyai dua orang anak angkat yang dikenali sebagai Ameena dan Qayyum selain mempunyai empat orang anak kandung sebelum ini.

Baru-baru ini salah seorang anak jagaan pasangan ini, Qayyum telah diserang demam campak yang menyebabkan kanak-kanak itu terpaksa ditahan di wad hospital bagi rawatan lanjut.

Bagaimanapun, menerusi perkongsian Shahida di Instagram, anaknya itu kini telah sembuh dan dibenarkan pulang ke rumah mereka setelah tahap kesihatannya kembali normal seperti asal.

A post shared by Nur Shahida Mohd Rashid (@shahidadherbs)

Meskipun begitu, terdapat satu perkhabaran sedih yang disusuli Shahida menerusi perkongsiannya. Menurut bekas anggota Kumpulan Solehah itu, Qayyum bakal diserahkan kepada ibu kandungnya semula tidak lama lagi.

Malah beberapa muat naik gambar Qayyum di Instagram nya sejak kebelakangan ini juga seperti memperakui akan kesahihan berita tersebut. Rata-rata pengikut Shahida bersedih dengan berita tersebut apatah lagi melihatkan Qayyum begitu rapat dengan Shahida dan Aliff. Namun begitu, mereka turut mendoakan yang terbaik buat kedua-duanya selain mengharapkan hubungan Qayyum dengan keluarga ini tidak akan terputus.


Ernisha Mengaku Dibayar Pihak Mentor Untuk Cetuskan ‘Drama’ ?

Minggu lepas kecoh mengenai Dewi Remaja 2018/2019 melibatkan tiga bekas finalis mereka iaitu Haneesya Hanee yang telah ditarik balik gelaran juara dan dua lagi peserta Ernisha dan Fazreen yang terpalit dengan kontroversi berparti sakan di kelab malam. Ekoran itu Ernisah dan Fazreen juga dilarang menggunakan gelaran finalis dewi remaja.

Selain Haneesya, di media sosial juga kecoh memperkatakan mengenai Ernisha kerana imejnya yang bertudung di dalam Dewi Remaja namun hanya mengenakan bikini bersama jaket di kelab malam tersebut.Susulan daripada kontroversi itu, Ernisha telah memuat naik kenyataan maafnya di Instagram selain mengaku apa yang terjadi merupakan kesilapannya sendiri. Malah dia turut memaafkan sesetengah pihak yang dianggapnya sebagai ‘pengkhianat’ ekoran dari video yang tular itu dipercayai kerana perbuatan ‘orang dalam’

Meskipun begitu, netizen turut mempersoalkan mengenai tingkah laku Ernisha yang dilihat mereka seperti seorang yang biadap dan kurang ajar. Terdahulu, turut tular di media sosial mengenai rakaman salah satu episod pengenalan rancangan realiti Mentor dimana Ernisha turut mencuba nasib untuk menjadi protege kepada Datuk Syafinaz Selamat.

Namun rezeki tidak menyebelahinya kerana Ernisha dikatakan tidak mempunyai ciri-ciri yang diinginkan penyanyi itu sekaligus mencetuskan ketegangan diantara kedua-dua belah pihak. Kerana kontroversi kelab malam baru-baru, netizen turut mengungkit kembali mengenai ‘drama’ di ujibakat Mentor terdahulu.

*video boleh ditonton pada minit ke 7.00

Menafikan bahawa dia sememangnya bersikap sedemikian, menurut Ernisha dia telah dibayar pihak Mentor untuk mencetuskan ‘drama’ seperti yang diperlihatkan kepada penonton menerusi saluran TV3.

Adakah benar dakwaan tersebut? Apa pun diharap mereka bertiga akan terus maju dalam segala bidang yang diceburi.


Nicole Kidman Dilaporkan Hamil Di Usia 51 Tahun!

Nicole Kidman merupakan aktres antarabangsa yang cukup popular dan disegani. Menyanyi, berlakon, menari, namakan apa sahaja aksi yang ingin dilakukan, Nicole pasti akan membawanya dengan baik.

Terbaru, menerusi laporan sebuah tabloid antarabangsa, Nicole kini dikhabarkan hamil di usianya yang menjangkau 51 tahun! Nicole sebelum ini mempunyai empat orang anak dimana dua anaknya merupakan anak angkat bersama Tom Cruise, Isabella, 25, dan Connor, 23. Manakala bersama suaminya, Keith Urban, bintang Aquaman ini mempunyai dua orang cahaya mata Sunday Rose, 10, dan Faith Margaret, 7.

Menguatkan laporan berkenaan, Nicole dikatakan sukar untuk makan mahupun minum di acara Golden Globes selain ditemani rapat suaminya. Bagaimanapun, berita kehamilan ini bukanlah sesuatu yang mengejutkan kerana sebelum ini Nicole tidak tolak kemungkinan untuk mempunyai lebih ramai anak. Adakah benar bintang kesayangan ramai ini kini hamil? Pasti ramai yang teruja!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tampan & Sado! 10 Gambar Lama Caitlyn Jenner Sebelum Jadi ‘Mak Nyah’

Caitlyn Jenner, bapa kepada Kylie dan Kendall Jenner yang kini menjadi transgender, kini berada di Indonesia. Dia datang bersama tunangannya yang juga seorang transgender iaitu Sophia Hutchins. Jika dilihat pada posting terbaru Sophia di Instagram, menunjukkan dia sedang bercuti di Semarang, Indonesia.

A post shared by Sophia Hutchins (@hutchins_sophia)

Pada yang tidak mengenali Caitlyn , nama beliau menjadi sebutan gara-gara keputusannya menukar jantina kepada seorang wanita. Awalnya, banyak pihak yang mencemuh perubahan tubuh ayah tiri Kim Kardashian ini. Maklumlah, pada masa mudanya, Caityln pada nama asalnya Bruce Jenner adalah lelaki romantis bertubuh perkasa.

Selain itu, Bruce Jenner merupakan seorang atlet Sukan Olimpik pada tahun 1972. Bruce adalah seorang `decathlon`. Atlet decathlon adalah mereka yang mengikuti larian atau gabungan atlit dari 10 trek. Tak hairan, jika bentuk tubuh lelaki yang sudah bernikah tiga kali ini begitu sasa.

Nah, marilah kita sejenak bernostalgia dengan 10 foto lama Bruce Jenner yang berotot dan perkasa yang dihimpun murai.my dari berbagai sumber. Kala itu, di puncak kariernya yang sempat menduduki posisi ke 10 pada Olimpik musim panas 1972 di Munich, Jerman, tak ada yang menyangka Bruce memilih menjadi wanita di kemudian hari.


I Want to Eat Your Pancreas, Filem Anime Dengan Cucuran Air Mata

I Want to Eat Your Pancreas merupakan sebuah filem anime adaptasi dari novel  Sumino Yoru dengan ilustrasi oleh Loundraw yang berjudul Kimi no Suizou wo Tabetai .

Saya sangat setuju apabila judul sebuah filemlah yang membuatkan ia begitu menarik. Jarang sekali ada yang bercakap tentang organ kecil dekat dengan hati ini. Jika bercakap organ dalam manusia, kebanyakan orang berfikir mengenai organ biasa seperti otak, jantung, juga buah pinggang.

Filem I Want to Eat Your Pancreas berkisah tentang kisah cinta antara dua remaja yang terhalang oleh penyakit pankreas.  I Want to Eat Your Pancrease adalah filem anime keluaran Studio VOLN yang rilis pada 1 September 2018. Diangkat dari light novel dengan judul Kimi no Suizo O Tabetai karya Yoru Sumino.

Bagi penulis,  filem ini memiliki susun cerita yang sangat romantis. Ia menceritakan tentang pemuda ulat buku yang pendiam bernama Haruki Shiga menjumpai sebuah buku dengan judul “Living with Dying”, yang ternyata miliki teman satu kelasnya, Sakura Yamauchi yang diam-diam sedang mengidap penyakit serius yang menyerang pankreasnya dengan sisa waktu hidup yang semakin pendek.

Oleh sebab  Haruki telah mengetahui rahsia Sakura, mereka pun sering menghabis waktu bersama dan saling berkongsi perasaan dan isi hati. Haruki yang awalnya selalu bersikap acuh dengan orang disekitar, secara perlahan mulai peduli dengan Sakura.

Kebiasaan beberapa filem yang bercerita tentang orang sakit, biasanya diakhiri dengan kesedihan watak yang meninggal kerana penyakitnya. Ya, silakan berekspektasi seperti itu. Bersiap sedia untuk rasa terkejut selepas menonton filem ini.

Selain itu, saya tertarik dengan klimaks dalam anime inidi bahagian di mana Haruki membaca keseluruhan isi dari diari harian Sakura selepas meninggal dunia. Yang pasti, ramai akan menitiskan air mata dalam babak ini.

Jika ditanya apa  yang boleh kita dapat dari sebuah anime yang karakter utamanya mati ini? Sudah tentu sebuah pelajaran kehidupan. Anda boleh menemui banyak kata-kata motivasi dari Sakura yang lebih bermakna.

Saya tak mahu cerita lebih, anda kena tonton sendiri filem ini yang akan berada di pawagam berhampiran mulai 24 Januari 2019.


Ruffedge Mula ‘Demand’ Harga Tinggi? Ini Penjelasan Mereka

Setelah hampir 10 tahun menyepi tanpa sebarang karya terbaru dan terikat dengan komitmen masing-masing, 2019 menyaksikan kumpulan Ruffedge kembali bersatu mewarnai arena muzik tempatan. Kemunculan semula kumupulan ini mula mendapat perhatian ramai sejak tahun lalu apabila beberapa ‘teaser’ mengenai ‘comeback’ mereka hangat diperkatakan di media sosial.

Tidak tampil dengan ‘tangan kosong’, Ruffedge kini kembali mempertaruhkan single terbaharu mereka yang berjudul Sepeti Mereka. Lagu yang diberikan sentuhan muzik R&B Soul ini merupakan hasil ciptaan sepenuhnya oleh anggota kumpulan itu sendiri, Azan Addin. Selain Azan, Ruffedge turut dianggotai Cat Farish, Zain, Mode, Sein dan Amir. Menariknya lagi mengenai single kali ini ianya bukan sahaja pertama kali menyaksikan keenam-enam ahli anggota kumpulan ini bersatu sejak ditubuhkan pada tahun 1998 malah Seperti Mereka telah dihasilkan pada tahun 2007.

Jelas Azan kepada murai.my ketika ditemui pada sidang pelancaran single terbaharu Ruffedge, pada asalnya lagu ini dicipta buat Zahid sebaik tamat dari Akademi Fantasia namun ianya terhenti ditengah jalan atas beberapa faktor.

Memandangkan lagu ini tidak lapuk dek zaman, Azan membuat keputusan untuk menjadikan lagu ini sebagai single kemunculan Ruffedge selain mendapat sentuhan dari komposer terkenal, Helen Yap. Video muzik ini pula cukup istimewa kerana ianya menayangkan beberapa klip gabungan majlis perkahwinan peminat mereka yang dikumpul sebelum dimuatnaik dalam video muzik rasmi Seperti Mereka

Dalam perkembangan lain, Ruffedge turut menafikan bahawa mereka kini meminta bayaran tinggi sehingga mencecah RM40,000 di atas faktor kemunculan mereka. Mewakili ahli kumpulan itu, Sein berkata sehingga kini bayaran persembahan mereka tidaklah setinggi itu.

” Kalaulah betul kami dapat bayaran sebegitu, memang kami berbesar hati dan gembira. Namun setakat ini harga kami tidaklah setinggi itu. Tetapi apa yang saya boleh katakan dengan penglibatan kami dalam dunia seni selama berpuluh tahun apatah lagi dengan anggota kumpulan seramai enam orang ini, harga tersebut mampu menampung segalanya dan cukup berpatutan”

Namun begitu, jika melihatkan pada faktor perjalanan seni mereka selama ini dengan ahli kumpulan seramai enam orang, mereka tidak menolak bayaran tersebut cukup berpatutan sekiranya terdapat pihak yang sanggup membayar mereka dengan jumlah tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Shahida Hadiahkan Lagu Untuk Qayyum Sebelum Berpisah

Seperti yang sedia maklum, sebelum ini isteri kepada Datuk Seri Aliff Syukri, Datin Seri Nur Shahida pernah memberitahu salah seorang anak angkat jagaanya, Qayyum Aliffshah Bin Abd A’liy atau lebih dikenali sebagai Qayyum akan dipulangkan semula kepada ibu kandungnya.

Menerusi perkongsian isteri usahawan terkenal itu di laman Instagram nya, dia berkesempatan untuk merakamkan sebuah lagu buat Qayyum sebagai tanda ingatan ikhlas untuk kanak-kanak itu apabila dewasa kelak.

Menurut Shahida, lagu tersebut yang bergenre ketuhanan pada asalnya dibuat untuk kesemua anak-anaknya. Namun setelah memikirkan, Qayyum akan dipulangkan semula, Shahida mengambil keputusan untuk menghadiahkan lagu ciptaan Hafiz Hamidun itu buat anak angkatnya.

A post shared by Nur Shahida Mohd Rashid (@shahidadherbs)

Dalam perkongsiannnya itu juga, Shahida memohon maaf kepada semua terutama buat ibu kandung kepada Qayyum kerana tidak menjaga kanak-kanak itu dengan baik selama ini.

Malah akui Shahida dia bukanlah seorang ibu yang baik buat Qayyum dan yakin kanak-kanak itu akan lebih bahagia bersama ibunya tidak lama lagi. Perkongsian tersebut membuatkan rata-rata netizen berasa sebak dan mendoakan agar hubungan kedua-duanya tidak akan putus sehingga ke akhir hayat. Apa pun sama-sama kita mendoakan yang terbaik buat mereka.


Chris Brown Ditahan Atas Tuduhan Merogol Seorang Gadis Di Paris!

Isu jenayah melibatkan penyanyi antarabangsa, Chris Brown bukanlah sesuatu yang baru dan mengejutkan. Ini kerana beberapa tahun yang lalu pelantun With You ini pernah ditahan atas beberapa tuduhan jenayah.

Terbaru, Chris sekali lagi ditahan pihak berkuasa apabila dia dituduh melakukan jenayah merogol seorang gadis berumur 24 tahun di sebuah bilik hotel di Paris pada minggu lalu. Selain Chris, dua orang lelaki dipercayai pengawal peribadinya turut ditahan bagi siasatan lanjut berkenaan tuduhan tersebut.

Menurut gadis tersebut, dia berjumpa dengan Chris pada 15 Januari yang lalu sebelum dia an beberapa gadis lain dijemput ke hotelnya. Namun begitu, tidak lama kemudian selepas berkunjung ke hotel tersebut, dia mendapati hanya dirinya bersama Chris dan pengawal peribadinya berada disitu sebelum dirogol.

Bagaimanapun, penyanyi ini telah dibebaskan tidak lama kemudian sebelum memuat naik sebuah status di laman Instagram nya.

Menurut Chris,dia menafikan bahawa dia tidak terlibat secara langsung dalam kes jenayah itu dan gadis tersebut telah membuat tuduhan palsu yang mencemarkan nama baik dirinya dan keluarga. Adakah benar seperti yang didakwa? Mungkin kedua-duanya punyai alasan tersendiri.


‘Haters Suka Momen Ni’- Diana Daniella & Haneesya Hanee Berkongsi Nasib Yang Sama

Ekoran dari penarikan semula gelaran Dewi Remaja terhadap Haneesya Hanee pada minggu lalu, pelakon Diana Danielle terpanggil untuk berkongsi pengalaman sepanjang menjadi anak seni.

Walaupun tidak pernah berpeluang bertemu dengan Haneesya, namun Diana pernah mengalami nasib yang sama.

A post shared by Haneesya’s Empire (@haneesyahanee)

Seperti yang dikongsikan beliau menerusi Instagramnya yang diterjemah oleh murai.my, Diana mengimbau kembali saat dia  masih muda saat mula-mula memasuki industri ini sepenuh masa.

Pada usianya menjangkau 14 tahun, gambar Diana menghadiri pesta untuk meraikan ulang tahun di sebuah kolam renang  telah dibocorkan dan tersebar. Gambar tersebut telah mencetuskan kontroversi dan banyak spekulasi negatif dari orang ramai.

A post shared by Diana Danielle (@dianadanielleb)

Sedangkan ramai yang tak tahu bahawa, tetamu-tetamu yang menyertai pesta itu di kalangan rakan-rakan baik dari sekolah menengah yang di adakan di kolam renang rumah kawannya, Iman Mohamed. Oleh sebab itu, gambar-gambar yang disangka pesta liar itu bocor, dan semestinya para ‘Haters’ sangat menyukai akan momen ini. Sejak dari kejadiaan itu, Diana mula berhati-hati mengatur langkah dalam dunia hiburan.

“Sejak dari saat itu,  “kontroversi” mengikut saya ke mana sahaja saya pergi, selalu saja ada berita negatif mengenai saya di dalam akhbar. Saya seolah-olah membawa “imej” tertentu selepas hari itu.” katanya di Instagram.

“Saya tetap melayan, tetapi kemudian hal-hal lain berlaku sepanjang kehidupan remaja saya, saya pernah kehilangan pekerjaan, kontrak dengan tawaran yang besar dibatalkan  kerana “tingkah laku” saya.”

Diana berkata, dia sudah terbiasa kena ‘reject’ sejak menjadi bayi lagi dalam sebuah iklan. Katanya dia sentiasa memperbaiki kesilapan dan kekurangan dirinya, menebal kulit dan terus bekerja hingga hari ini.

Bagi Diana, itulah yang perlu kita lakukan jika berada di mata awam, kita  akan kehilangan pekerjaan dan gelaran apa sahaja. Diana percaya bahawa rezeki  tidak ke mana.

Sebagai penutup, Diana mengucapkan selamat berjaya kepada Haneesya dan Diana percaya bekas Dewi Remaja ini akan tetap bersinar kerana bakat dan kecantikkan yang dimilikinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tidak Perlu Tulis Bila”- Jue Aziz Akui Sudah Bercerai

Pelakon Jue Aziz atau nama sebenarnya Zuliana Abdul Aziz tidak lagi begitu aktif dalam dunia hiburan sejak mendirikan rumah tangga bersama pemuzik Indonesia, Bayu Pramana Putra Achmal. Namun begitu, dia kini sibuk mempromosikan perniagan miliknya.

Jue dan Bayu telah mendirikan rumah tangga pada 9 Mac 2014 dan tidak dikurniakan cahaya mata. Bagaimanapun, kedua-dua mereka mempunyai seorang anak angkat, Darwish Naufal, 5.Terbaru, sesuatu yang mengejutkan kerana pelakon ini mendedahkan bahawa dia kini sudah berpisah dengan suaminya. Enggan mendedahkan secara terperinci mengenai tarikh sebenar perceraian mereka, menurut Jue dia juga sudah habis dalam tempoh edah.

Jelasnya lagi, mereka berpisah secara baik dan tiada sebarang pergaduhan berlaku dalam urusan tersebut. Malah keputusan ini dibuat bagi kebaikan masing-masing dan hubungan mereka juga baik sehingga ke hari ini meskipun tidak lagi bergelar sebagai suami isteri. Sama-sama kita doakan yang terbaik buat kedua-dua mereka!


Selepas Dewi Remaja, Hero Remaja Pula Dikaitkan Dengan Isu Kelab Malam!

Baru sahaja reda isu kelab malam melibatkan beberapa orang peserta Dewi Remaja, Haneesya Hani, Ernisha dan Fazreen, di media sosial segelintir netizen turut mempersoalkan keperibadian beberapa orang finalis Hero Remaja musim terdahulu.

Segala-galanya bermula apabila isu kelab malam itu hangat diperkatakan dan mengaitkan beberapa finalis Hero Remaja ini yang sering kali dilihat berada di kelab malam suatu ketika dahulu. Namun ianya tidak didedahkan kerana mereka yang terlibat dipercayai ‘saling melindungi’ antara satu sama lain.

Tidak cukup dengan itu, beberapa tuduhan lain seperti mempunyai hubungan sejenis dengan abang kepada seorang kenamaan, berpesta setiap minggu di kelab malam turut didedahkan oleh segelintir mereka di media sosial.

Sehingga kini, tiada bukti sahih mengenai tuduhan tersebut dan kami di murai.my akan cuba dapatkan kepastian dari beberapa orang finalis ini bagi menjawab isu berkenaan. Nantikan!


Dari Pramugari Sampai Ratu Cantik, 3 Mantan Isteri Amy Search Yang Ramai Tak Tahu

Jika disebut sahaja nama Amy Search, pasti umum mengenali penyanyi rock penuh aura ini. Peminat kumpulan Search serta peminat Amy sendiri bukan berada di Malaysia saja, malah di Indonesia juga ramai yang menjadikan dirinya sebagai idola.

Setelah 16 tahun berkahwin buat kali ke-4 bersama Norish atau nama sebenarnya Norhasniza Hassan, mereka dikurniakan tiga cahaya mata iaitu Alexander Zulkarnain, 15, Sania Samara, 14, dan Qaqa At-Tameemi, 10 tahun.

Seperti yang diketahui, Amy sebelum ini pernah gagal dalam perkahwinan sebanyak 3 kali sejak di usia muda lagi. Tapi inilah hidup, kita tidak boleh menjamin, tidak pula boleh menentukannya. Kerana semua ini sudah diatur oleh Yang Maha Kuasa.

Kami mahu kongsikan kisah 3 pernikahan Amy terdahulu yang berakhir dengan perpisahan seperti yang diambil dari wikipedia.

Pada usia 25 tahun, Amy telah menamatkan zaman bujangnya buat kali pertama pada tahun 1983. Perkahwinan Amy pada ketika itu tidak terdedah dengan liputan media, memandangkan pada ketika itu Search belum melahirkan album lagi. Wanita bertuah itu dikenali sebagai Faridah Fadzil dan mereka dikurniakan cahaya mata, pelakon Nabila Huda. Perkahwinan ini hanya bertahan selama 2 tahun kerana mereka bercerai pada 1985.

Selepas 5 tahun memegang status duda, Amy memutuskan untuk berkahwin dengan Noorliza Abdul Latiff  pada September 1990 dan ada sumber mengatakan wanita tersebut bekerja sebagai pramugari MAS. 4 tahun menjalani kehidupan suami isteri namun berakhir dengan penceraian.

Walaubagaimanapun dalam tempoh perkahwinan ini, pasangan ini tidak dikurniakan cahaya mata.  Difaham Noorliza pernah berlakon dan pernah muncul sebagai watak tambahan dalam filem Litar Kasih (1996).

Tempoh duda Amy buat kali kedua tidak lama. Hanya lebih kurang 8 bulan selepas bercerai, Amy berkahwin pula dengan Roslisa Ahmad pada Jun 1995. Seperti yang dilaporkan oleh Arkibnegara.blogspot, Roslisa pernah bergelar Ratu Cantik di Singapura. Amy & Roslisa dikurniakan cahaya mata, Irisha Myra (lahir pada 1997), dan mereka bercerai pada 2000.

Wajah Irisha ada iras Nabila dan mesra dengan ahli keluarga Amy yang lain. Irisha kini menetap dengan Roslisa di Amerika Syarikat.

Pada usia 45 tahun, Amy akhirnya bertemu jodoh dengan Norish dan mereka berkahwin pada Oktober 2003. Perkahwinan kali keempat Amy terbukti utuh dan bertahan sehingga kini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jamal Abdillah Percaya Isterinya Izzati Terkena Gangguan Sihir

Jika ditanya pada sesiapa sekalipun yang sudah lama berkahwin, pasti mahu menimang cahayamata sendiri. Lambat atau cepat, semuanya Allah tentukan. Hakikat itulah dipegang penyanyi legenda bersuara emas Datuk Jamal Abdillah.

Namun apa yang lebih mengejutkan, dipetik dari Malaysiakini, Jamal memberitahu isterinya, Zai Izzati Khiruddin sukar hamil kerana terkena buatan orang sehingga pernah mengalami beberapa kali keguguran sebelum ini.

“Mungkin individu tersebut nak tuju pada saya tapi tak mengena sebab ada pendinding seperti ayat-ayat suci yang diamalkan petua nenek-moyang Sejak kami kahwin ada saja benda berlaku kepada isteri saya, kesian badannya sudah semakin kurus,” katanya.

Menurut Jamal, berbagai-bagai cara telah diusahakan bagi merawat penyakit isterinya namun tatkala berjumpa dengan doktor, jawapannya kerana masalah hormon.

Bimbang akan permasalahan ini, Jamal cuba untuk mendapatkan rawatan tradisional namun tidak membawa apa-apa perubahan.

“Sedangkan setiap hari isteri saya mengalami pendarahan dan itu sudah menunjukkan sesuatu yang pelik sedang berlaku. Apabila cuba mendapatkan rawatan tradisional juga tidak berhasil,” ujarnya

Jamal dan Zai Izzati yang berusia 25 tahun bernikah pada 1 April 2017 di Ipoh, Perak dan itu merupakan perkahwinan keempatnya.  Sebelum Izzati, Jamal pernah berkahwin dengan Basariah Abdul Latiff, Noraina Mohd Yusof dan Fatimatuzahrah Samad.

Jamal dikurniakan dua orang anak lelaki iaitu Osama Yamani, 18, hasil perkahwinan dengan Noraina manakala Ahmad Zaki Yamani, 12, daripada Fatimatuzahrah.


Akaun Instagram Ramona Zamzam Digodam! Kini Milik Artis Dari Turki

Isu akaun Instagram milik selebriti terkenal digodam bukanlah satu isu baharu. Malah terdahulu selebriti seperti Elly Mazlein turut alami nasib yang sama. Kini, pelakon Ramona Zamzam turut menjadi mangsa oleh pihak yang tidak bertanggungjawab apabila akaun Instagram nya telah digodam.

Akaun Ramona yang mempunyai lebih 418,000 pengikut dan mendapat verifikasi daripada pihak Instagram dipercayai telah digodam sebelum dijual dan diambil alih artis dari Turki dikenali sebagai Mehmet Dindar. Menerusi carian murai.my ke akaun tersebut, masih lagi tertera nama Ramona Zamzam diikuti beberapa gambar artis Turki itu turut dimuat naik. Bagaimanapun, ruangan komen di setiap posting itu telah dinyahaktifkan.

Dalam perkembangan lain, Ramona telah membuat laporan kepada pihak Instagram dan CyberSecurity Malaysia selain mengharapkan akan mendapat semula akaunnya. Tambahnya lagi, akaun Instagramnya itu merupakan salah satu sumber pendapatan utamanya. Justeru itu, dia berasa begitu terkilan selain akan berusaha menggunakan inisiatif lain untuk mendapatkannya semula.

Ketika ini, Ramona telah mewujudkan akaun Instagram nya baharu yang berhubung semula dengan peminatnya menerusi akaun @ramona_zamzam2019


Wow! Gambar Terkini Shah Jaszle, Semakin Kurus & Segak

Memang HANGAT terkesima dengan tubuh Shah Jaszle yang semakin hari semakin kacak dan segak. Malah, HANGAT tengok tubuh Shah Jaszle kini lagi kurus berbanding dengan penampilannya di kaca TV sebelum ini.

Bukan apa, baru-baru ini Shah Jaszle ada berkongsi beberapa keping gambarnya di Instagram. Ramai yang terkejut dengan perubahan tubuh Shah Jaszle yang kini semakin langsing malah kembali Sado macam dulu.

Ekoran dari gambar-gambar yang dikongsikan, Shah Jaszle dihujani banyak komen bertanyakan rahsia dan tips untuk kurus. Berikut HANGAT kongsikan foto-foto terbarunya yang diperoleh daripada akaun laman sosial tersebut.

Difahamkan sebelum ini, berat badan Shah Jaszle naik secara mendadak selepas dia mendirikan rumah tangga pada tahun 2015, berat badannya meningkat hampir 20kg. Hal ini sekaligus memberi kesan terhadap kariernya apabila dia telah ditegur oleh beberapa produksi supaya menurunkan berat badan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sebak! Ziela Jalil Kongsi Foto Kenangan Manis Bersama Arwah Suami

Pelakon dan penerbit Datuk Ziela Jalil mengenang kembali pemergian suami tercinta apabila Allahyarham Tan Sri Dato’ Seri Megat Junid bin Megat Ayub yang meninggal dunia pada 24 Januari 2008.

Menerusi laman Instagram Ziela atau nama sebenarnya Norzilah Abdul Jalil, dia menulis serba sedikit tentang arwah suaminya itu.

A post shared by zielajalil (@zielajalil)

“24.01.08 jatuh pada hari Khamis, dan sebelum panggilan untuk solat Subuh kamu telah meninggalkan kami untuk berjumpa dengan sang Pencipta. Hari ini, 24.01.19, sekali lagi pada hari Khamis, 11 tahun saya hidup tanpamu, selama itu saya tidak pernah berjumpa sesiapa pun sama seperti kamu.”

Ternyata kerinduan Ziela Jalil terhadap arwah suaminya masih lagi tebal di benak hatinya. Ziela akui dia seolah-olah tak mampu untuk memulakan kehidupan tanpa suaminya.

“Tidak pernah ada satu detik pun di mana anda pernah mengangkat suara kamu kepada saya. Kamu sesekali tidak pernah bercakap yang menyakitkan hati saya. Pemergianmu seperti tak tertanggung di hati ini, namun Allah memberiku kekuatan untuk meneruskan kehidupan.”

Menurut Ziela, arwah seorang yang terlalu baik. Dia tidak pernah cakap dengan nada suara yang tinggi atau berkasar dengannya dan dia juga bapa yang penyayang kepada anak-anak.

“Kamu adalah seorang yang baik. Baik sebagai seorang suami dan sebagai seorang ayah, dan anda patut diletakkan di antara yang tertinggi di Jannah, Allahummaghfir lahu warhamhu, wa’aafihi wa’fu ‘anhu, Aamiin Yaa Rabb”

Ziela dan arwah suaminya itu mendirikan rumah tangga pada 14 Februari 1991 dan hasil daripada perkahwinan mereka itu telah dikurniakan dengan sepasang cahaya mata, Puteri Julia Nabilah dan Megat Jufri Nasrullah.


Norjuma Bakal Disaman Fitnah?

Tahun lalu, kecoh mengenai selebriti yang juga usahawan jenama tudung terkenal, Datin Norjuma Habib Mohamed yang terpalit dengan beberapa isu panas. Salah satunya seperti yang dimuat naik murai.my sebelum ini mengenai isu bekas pekerja nya ditampar.

Segala-galanya telah didedahkan oleh beberapa pihak yang mendakwa bahawa usahawan itu sebenarnya cuba menyembunyikan kebenaran kepada umum.

Lantaran itu, beberapa pendedahan telah dibuat menerusi media sosial dan antaranya adalah menerusi laman Youtube dan blog oleh pengguna yang dikenali sebagai Sayang Salmah dan Fame Up Entertainment.

Bagi menjawab dengan lebih lanjut mengenai pendedahan tersebut, satu sidang media berkaitan saman fitnah ke atas Norjuma akan diadakan pada hari ini. Terdahulu, menerusi laman blog Fame Entertainment, pihak mereka turut mencabar pihak Norjuma untuk turut hadir bersemuka dengan para media bagi menjawab kontroversi yang melanda selama ini. Nantikan pendedahan mereka pada hari ini.


Gara-gara Video VVIP, Fame Entertainment Nekad Mahu Saman Norjuma

Semalam satu sidang media khas berkenaan isu saman terhadap bekas personaliti tv yang juga usahawan terkenal, Datin Norjuma Habib Mohamed dan satu pihak lain telah diadakan di Pusat Dagangan Dunia Putra, (PTWC).

Kes saman itu telah difailkan oleh syarikat Fame Up Entertainment menerusi pengarah urusannya, Zuriawati Zaidi, 39. Menurut plaintif iaitu pihak Fame Up sendiri kepada murai.my, mereka telah melantik Azlan Abdul Razak sebagai peguam kes dan telah memfailkan writ saman di Mahkamah Kuala Lumpur pada 22 Januari baru-baru ini.

Saman itu dibuat oleh Fame Up bagi membersihkan nama mereka sendiri selepas difitnah bakal defendan (Norjuma) yang mengaitkan pihak mereka memuat naik dan menyebarkan sebuah video kononnya dikatakan terkandung aksi lucah membabitkan dua individu terkenal dalam negara.

” Ingin saya tegaskan anak guam saya bukanlah pereka video dua VVIP berkenaan seperti yang didakwa oleh pihak bakal defendan. Oleh itu, saya mewakili pihak Fame Up Entertainment telah failkan saman kepada pihak defendan kerana tuduhan yang diberi telah menjatuhkan imej serta reputasi anak guam saya”

Terdahulu, pihak Fame Up Entertainment telah membuat satu laporan polis dimana kes tersebut turut dibawa ke Suruhanjaya Komunikasi dan Multimedia Malaysia (SKMM). Susulan daripada itu, Zuriawati nekad untuk bawa kes ini ke muka pengadilan setelah mendapati reputasi dan nama baik dirinya serta syarikat turut terjejas akibat penularan video fitnah tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedih! Aliff Syukri & Isteri Bakal Pulangkan Qayyum Pada Ibu Kandung Hari Ini

Menyedihkan! Itulah perasaan yang dapat digambarkan apabila pengasas produk kosmetik terkenal, Datuk Seri Aliff Syukri dan isterinya Datin Seri Nur Shahida memberitahu bahawa hari ini (Jumaat) mereka bakal pulangkan anak angkat jagaan mereka, Qayyum Aliffshah Bin Abd A’liy atau lebih dikenali sebagai Qayyum kepada ibu kandungnya.

Menerusi perkongsian Aliff di Instagram, tidak dapat digambarkan perasaan mereka sekeluarga ketika ini apabila Qayyum bakal dipulangkan semula. Malah sejak mengambil kanak-kanak itu berusia 7 bulan, hubungan mereka langsung tidak dibezakan dengan anak-anak kandung dan disayangi sama rata.

A post shared by Aliff syukri bin kamarzaman (@aliffsyukriterlajaklaris)

Jelas Aliff dan Shahida, mereka berasa terkilan kerana pelbagai isu yang diungkit selama ini seperti kononnya pilih kasih dan isu ‘tunjal dahi’ diperbesarkan antara punca mengapa mereka terpaksa berpisah dengan kanak-kanak itu.

A post shared by Nur Shahida Mohd Rashid (@shahidadherbs)

Meskipun begitu, mereka tidak berdendam mahupun marah dengan netizen sebaliknya mengakui kekhilafan itu terjadi dari mereka sendiri selain mendoakan agar hubungan mereka dengan Qayyum tidak akan terputus.

Dalam perkembangan lain, judul lagu untuk Qayyum juga sudah diberi. Berjudul Selawat Dodoi Anakku, lagu ini telah dicipta khas untuk anak-anak mereka. Menurut Shahida, lagu ini juga sebagai hadiah buat Qayyum agar pada suatu hari nanti kanak-kanak ini akan mengingati suara ibu bapa angkat yang menjaganya selama ini.


“Buat Statement Bodoh” – Michael Ang Perli Bekas Finalis Dewi Remaja?

Nama bekas finalis Dewi Remaja 2018/2019, Erni Nurshahira Khairul Zaman atau lebih dikenali sebagai Ernisha hangat diperkatakan sejak kebelakangan ini apatah lagi kontroversi video kelab malam dan minuman keras menjadi topik utama kebanyakan portal hiburan.

Tidak cukup dengan itu, nama Ernisha sekali lagi kecoh diperkatakan di media sosial selepas memberi kenyataan mengenai keputusannya untuk berhijab. Menurut sumber tersebut, dia akui sebelum ini dia mencuba untuk terus berhijab walaupun ada kalanya tidak berhijab. Lantaran itu, rata-rata netizen mengecam akan kenyataan tersebut selain menganggap ianya tidak seharusnya dijadikan sesuatu isu.

“Saya akui sebelum ini saya memang on and off berhijab. Malah iman jadi goyang kerana walaupun saya berhijab tetap kena kecam hingga saya tertanya-tanya betul ke keputusan saya untuk berhijab sebelum ini”

Dalam perkembangan lain, menerusi sebuah video yang dimuat naik Michael Ang di laman Instagram nya, pengarah itu seolah-olah memerli Ernisha dengan mendakwa isu hijab bukanlah sesuatu perkara untuk dikecam.

A post shared by Michael Ang (@michaelang38)

Sebaliknya dia memberitahu, berhijab adalah satu perubahan yang diterima baik oleh ramai pihak. Malah dia turut menasihati bekas finalis itu untuk melupakan isu tersebut dan berhenti mengeluarkan kenyataan yang tidak masuk akal. Rata-rata pengikut Michael turut bersetuju dengan kenyataannya selain mengharapkan mereka yang terpalit dengan isu ini akan mengambilnya sebagai pengajaran.


Celine Dion Menangis Di Acara Pertunjukan Fesyen. Ada Apa?

Dengan nama besarnya, bukan hal sulit bagi Celine Dion untuk mendapat tempat duduk di barisan hadapan di acara pertunjukkan fesyen yang menampikan perekas fesyen terkenal di dunia. Dalam pertunjukkan fesyen koleksi haute couture Valentino Musim Semi 2019 di Paris pada Rabu (23/1/2019) lalu misalnya, dia duduk di barisan paling hadapan.

Kehadirannya dalam peragaan busana ini, menarik perhatian ramai orang. Ini, bukan kerana statusnya sebagai seorang penyanyi disegani. Melainkan, saat para model berlenggak-lenggok mepamerkan baju Valentino, Celine Dion justru menangis.

A post shared by Laura Brown (@laurabrown99)

Dipetik dari ET, hal ini diketahui dari muatnaik video sejumlah penonton yang hadir di peragaan busana tersebut.

Dalam video tersebut, Celine Dion dilihat mengusap air mata di wajahnya dengan tisu. Dan ini tak hanya terjadi sekali. Di video lain, ia kembali terlihat mengelap air matanya.

W Magazine menulis bahawa pihaknya tak hairan melihat reaksi Celine Dion. Pelantun “My Heart Will Go On” ini memang dikenali sebagai sangat taksub dengan fesyen yang kerap memberi reaksi yang begitu bersemangat dalam sebuah pertunjukan busana.

Celine Dion dikhabarkan kerap berteriak hingga mencium pereka fesyen yang tengah melakukan penghormatan di penghujung acara.

Laporan itu juga menyebut berkemungkinan lagu soundtrack yang dipasang saat itu “The First Time Ever I Saw Your Face” Robert’s Flack, merupakan lagu tema dia dan suaminya René Angélil membuat tarian pertamanya ketika mereka berkahwin pada tahun 1994.  Suaminya meninggal dunia pada 2016 dan sekaligus membuatkan lagu itu  memberi kesan mendalam kepada Celine Dion sehingga menitiskan air mata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Donald Trump Disunting Persis ‘Superhero’ Sebenar!

Bercakap mengenai Donald Trump, siapa sahaja yang tidak kenal dengan orang nombor satu Amerika Syarikat ini? Donald John Trump atau lebih dikenali sebagai Donald Trump mula menjawat jawatan sebagai Presiden Amerika Syarikat yang ke-45 pada 20 Januari 2017

Mengimbas kembali mengenai biodata Trump, Presiden Amerika Syarikat ini mempunyai kelulusan dari jurusan ekonomi Wharton School di Universitas Pennsylvania pada tahun 1971. Sebelum menyertai bidang politik, Trump terlebih dulu mengambil alih syarikat perusahaan tanah milik bapanya, Fred Trump.

Untuk yang tidak tahu, pada tahun 2000 Trump pernah mencalonkan dirinya sebagai Presiden namun beliau mengundurkan diri sebelum penamaan calon dimuktamadkan. Namun begitu, pada 2016 beliau sekali lagi bertanding dan berjaya mengalahkan lawannya, Hilarry Clinton.

Sebagai orang ternama, sudah pasti beliau tidak akan lari daripada pelbagai kecaman mahupun jadi usikan nakal netizen. Terbaru, gambar Trump dilihat telah disunting oleh netizen-netizen yang menjadikannya sebagai superhero yang terkenal di dunia.

Ada yang kelihatan begitu serasi dan tidak kurang juga ada yang lucu!


Harith Iskander Sindir PLUS Buka Lorong Kecemasan

Pelawak dan pelakon Harith Iskander menyelar keputusan PLUS Malaysia Berhad (PLUS) untuk membuka lorong kecemasan di dua lokasi di lebuh raya negeri Perak bagi memastikan kelancaran aliran trafik sempena cuti perayaan Tahun Baharu Cina, 5 Feb ini.

Ekoran dari keputusan itu, Harith mempersoalkan tindakan PLUS  tersebut dan bimbang akan menyulitkan van Ambulan mahu bergegas menyelamatkan pesakit sekiranya lorong kecemasan dibuka untuk kenderaan lain.

A post shared by Harith Iskander™ (@harithiskander)

“Bolehkah seseorang mengesahkan jika ini adalah BENAR? … jadi jika pemandu dibenarkan menggunakan lorong kecemasan … apa yang berlaku jika ada KECEMASAN?

Dengan nada sarkastik, Harith menasihat para pemandu Ambulan untuk bersedia terperangkap dalam kesesakan lalu-lintas pada musim tahun baru cina.

Saya rasa Ambulans yang tergesa-gesa ke hospital mesti belajar untuk menunggu di kesesakan lalu lintas seperti kita semua.”- katanya di Instagram

Dipetik dari Bernama, Pengarah Urusan PLUS, Datuk Azman Ismail, berkata pembukaan lorong kecemasan tersebut merupakan projek perintis dan langkah itu akan diperluaskan sekiranya ia menunjukkan keberkesanan dalam melancarkan aliran trafik di lokasi tertentu semasa musim perayaan. Apa kata anda?


Animasi Burik & Gepeng Tiru Upin & Ipin? Ini Perbezaannya

Boleh dikatakan animasi Upin & Ipin antara kebanggaan negara! Bukan sahaja dalam negara, malah animasi ini turut terkenal di Indonesia sehingga ada yang menggelar Malaysia sebagai negara Upin & Ipin.

Terbaru, di Indonesia kecoh memperkatakan mengenai animasi Doyok, Atoy, Ali Oncom atau lebih dikenali sebagai D.O.A. Dalam animasi ini yang ditayangkan di salah satu stesen televisiyen swasta Indonesia, salah satu watak baharunya, Burik dan Gepeng dikatakan menyamai watak Upin dan Ipin. Namun begitu, watak sampingan ini dikatakan tidak sama sepert yang didakwa dan mempunyai pelbagai perbezaan seperti yang dinyatakan di bawah.

Jika melihat sekali imbas, kedua-dua watak ini hampir serupa dimana terdapat watak yang mempunyai rambut dan tidak berambut.

Namun begitu, rambut Ipin hanyalah sehelai jika dibandingkan dengan Gepeng yang mempunyai sedikit jambul. Bagi Upin dan Burik pula tidak dinafikan kedua-duanya juga tidak berambut!

Perbezaan juga boleh dilihat dari segi warna kulit dan ketinggian. Upin & Ipin berkulit cerah dan berketinggian seperti kanak-kanak berusia 6 tahun manakala Burik & Gepeng berkulit gelap dan jauh lebih tinggi.

Satu perbezaan barang kali dari segi hak cipta. Ini kerana meskipun siri D.O.A ditayangkan bermula tahun lalu, namun sebenarnya ianya terlebih dahulu menghiasi ruangan komik Paskota yang popular sekitar tahun 80 dan 90-an!

Upin & Ipin pula mula ditayangkan pada tahun 2007.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Naik Angin! Awal Ashaari Tak Puas Hati Dengan Mercedez Benz

Pengacara dan pelakon Awal Ashaari, mengakui terpaksa bersuara di laman sosial mengenai permasalahan yang dihadapinya dengan khidmat pelanggan sebuah syarikat perusahaan kereta paling dikenali di dunia, Mercedez Benz.

Menurut perkongsian Awal di IG storiesnya, dia menganggap sebuah syarikat besar dengan proffesionalisme yang begitu tinggi, kepuasan pelanggan sepatutnya menjadi keutamaan mereka.

HANGAT difahamkan kereta milik Awal mengalami kerosakkan dan kini masih berada di salah satu pusat servis Mercedez Benz  sejak Ogos 2018 yang lalu. Walaubagaimanapun sehingga kini mereka masih belum selesai membaiki keretanya.

Menurut Awal, walaupun Mercedez sentiasa progresif menggalakkan orang ramai memiliki kereta jenamanya, sebaliknya mereka tidak mampu untuk menyelesaikan isu berkenaan alat gantian kereta, malah tidak mengemas kini perkembangan semasa kondisi kereta kepada pelanggan.

Selama 6 bulan, Awal terpaksa mencari alternatif pengangkutan yang lain untuk bekerja setiap hari.

Tambah Awal lagi, dia menyifatkan Mercedez Benz hanya bijak menjual kereta tetapi tidak peduli dengan kepuashatian pemiliknya.

HANGAT bersimpati dengan nasib yang menimpa Awal, kepuasan pelanggan adalah penting lagi-lagi harga kereta bukan biasa-biasa dan mereka seharusnyamenjaga hati pelanggan dengan sebaiknya.


Watak Black Knight Bakal Muncul Dalam Avengers: End Game?

Rasanya ramai sudah tidak sabar untuk menantikan dua filem Marvel pada tahun ini! Mendahului carta, sudah pastinya filem watak terbaru Marvel, Captain Marvel yang akan ditayangan pada 8 Mac diikuti enam minggu selepasnya, Avengers : End Game yang dikhabarkan berdurasi selama hampir tiga jam.

Berdasarkan trailer yang diberi, peminat sudah mengetahui dua watak terbaru akan turut serta dalam Avengers: End Game. Selain Captain Marvel, watak Ronin yang dahulunya adalah Hawkeye turut ‘dihidupkan’.

Namun begitu, muncul pula khabar angin mengatakan satu lagi watak baharu akan diperlihatkan dalam siri Avengers akan datang.

There’s been some hinting and talk about Black Knight recently. Apparently Marvel does have a plan for him in the MCU, and they already know how he’ll be introduced. pic.twitter.com/rOHHO9hWgU

— Jeremy Conrad (@ManaByte) December 29, 2018

Segalanya bermula apabila pengasas MCU Cosmic, Jeremy Conrad membuat kesimpulan Marvel seperti memberi petunjuk bahawa akan munculnya satu watak baharu kelak.

Watak yang dimaksudkan adalah Dane Whitman ataupun Black Knight. Mengikut khabar angin tersebut, terdapat kemungkinan Black Knight diperkenalkan MCU menerusi Quantum Realm. Pada April tahun lalu, Marvel Comics telah mencetak semula tiga komik Avengers dimana ketiga-tiga siri komik ini mempunyai watak Black Knight dan salah satu sirinya adalah End Game!

Dalam perkembangan lain pula, MCU telah mengesahkan Hiroyuki Sanada akan muncul dalam Avengers 4. Namun sehingga kini watak yang akan dibawanya tidak didedahkan. Adakah Sanada akan muncul sebagai Black Knight ataupun sebaliknya? Segalanya akan terbongkar pada 26 April ini!


Pernikahan Sultan Muhammad V & Oksana Voevodina Di Ambang Perceraian?

Ada khabar kurang menyenangkan tentang perkahwinan Sultan Muhammad V dengan Oksana Voevodina yang berasal dari Rusia.

Pernikahan Sultan Muhammad V dengan Oksana Voevodina (25), mantan ratu kecantikan Moscow itu, dikhabarkan berada di ambang perceraian. Padahal pasangan ini baru menikah secara tertutup di Moscow pada 25 November yang lalu.

Meskipun pernikahan ini tidak mendapat pengesahan rasmi dari kerajaan Malaysia, namun sejumlah media antarabangsa melaporkan pernikahan tersebut tidak berpanjangan. Seperti yang dilaporkan oleh laman berita antarabangsa Mirror.co.uk , akhbar dari Rusia, Tolko Nikomu menyebut, pernikahan itu hanya berlangsung “beberapa bulan saja”.

“Kisah dongeng tentang Cinderella Rusia yang menikahi seorang raja nampaknya akan berakhir, sejumlah dokumen yang diperlukan (untuk perceraian) sudah dipersiapkan,” demikian dikhabarkan sebuah akhbar terbitan Rusia Tolko Nikomu

“Pernikahan ini hanya berlangsung beberapa bulan,”- menurut akhbar harian yang sama.

Walaubagaimanapun belum ada kenyataan rasmi dari pasangan itu terkait laporan beberapa media Rusia.

Namun, ayah Oksana dikhabarkan menepis semua khabar angin soal pernikahan anak perempuanya.

“Semua berita palsu. Saya tak membaca berita di internet tetapi (jika mereka bercerai) maka saya yang pertama kali akan tahu,” kata Andrey Gorbatenko, bapa Oksana.

Rakan baik Oksana juga melaporkan bahawa kehidupan Miss Moscow 2015 yang berprofesi sebagai model itu berjalan baik. Dia menuduh sejumlah pemberita di media membuat laporan palsu.

Sebelum ini, muncul khabar Oksana menjangkakan dirinya sedang mengandung anak sulung selepas menjalani rawatan di klinik perancang keluarga di Jerman. Berita ini telah dilaporkan oleh akhbar popular di Rusia, Komsomolskaya Pravda (KP) menerusi artikel dari The Sun.

Media Tempatan Rusia Melaporkan Oksana Voevodina Mengandung Anak Sulung

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Kamu Ingat Saya SAMPAH”- Shahrol Shiro Tempelak Suria FM

Sebelum ini agak kecoh selepas kenyataan dikeluarkan Kumpulan Radio Star (SRG), kontrak Shahrol Shiro selaku deejay bagi stesen Suria FM telah ditamatkan gara-gara pelawak itu mempunyai masalah disiplin.

Bagaimanapun, Shahrol atau Shahrol Azizie Azmi, terpaksa bersuara terhadap kenyataan tersebut menerusi Instagramnya sebentar tadi.

“Be Profesional Suria fm! Posting saya sebelum ni dah berterima kasih dan menghargai kamu..Selepas itu riuh rendah perkhabaran yang mengAibkan saya..Kenapa timbulnya isu ni??Adakah kerana hasad dengki??Atau kerana terdengar Bisikan Syaitan?? Biar sy jelaskan satu persatu”

Mengenai isu prestasi kerja Shahrol kurang memuaskan, ini jawapan beliau

“Isu ponteng kerja, mc dan disiplin – Memang ada berlaku sepanjang MLM2018. Kadang-kadanag mencari idea sehingga jam 3 pagi hingga pukul 5.30 dah bangun. Apa hukuman kamu? Kamu GANTUNG dan TOLAK gaji saya.”

“Saya berlapang dada dan terima keputusan. Kamu Telah pun MENGHUKUM saya! Sepatutnya kamu berikan sokongan penyampai kamu ada dalam pertandingan. Ini tidak, gambar saya kat sosial media @suriamalaysia jarang sekali di repost. Kalau direpost boleh buat kenduri kesyukuran la!”

Shahrol juga menafikan bahawa dia tidak mengikut program yang dijalan oleh SRG sedangkan dia turut serta program dengan kenderaan sendiri tanpa menuntut claim, minyak dan tol.

“Tidak ikut program kamu- Sepanjang jelajah suria ada tempat yang tidak pergi kerana masalah keluarga dan show yang telah lock terlebih awal. Kamu suruh saya naik bas untuk jelajah suria setiap jumaat sedangkan kamu tahu jumaat malam saya terlibat dalam Super Spontan.”

“Selepas habis rancangan saya ikut jelajah kamu dengan kenderaan sendiri TANPA claim minyak dan tol. Dulu kamu pening kepala rating Suria jatuh. Kita berbincang bersama dalam suatu suasana yang muhibbbah. Dengan izin Allah survey yang lepas kita naik. Bila nak tamatkan kontrak suruh datang amik surat dan what app, tanpa duduk bersama. Kamu ingat saya SAMPAH.”

Kalau diikutkan Shahrol telah menandatangani kontrak selama setahun dengan Suria tapi telah ditamatkan pada 11 Januari yang lalu sewaktu MLM berlangsung.

“Alasan kamu tidak mahu saya hilang fokus dalam MLM2018 sedangkan surat tamat kontrak sewaktu MLM berlangsung. Takkan nak nampak suci disitu.”

“Lagi satu whatapp jangan bagi blue thick jer, terguris perasaan ini. Saya tunggu juga ucapan tahniah atas kemenangan MLM dari kalian. Tak Mengapa ,Mungkin tak tengok Astro kot (bersangka baik) Akhir kata “Majulah Tanpa Harus Menyingkirkan Orang Lain, Naiklah Tinggi Tanpa Menjatuhkan Orang Lain, Dan Berbahagialah Tanpa Menyakiti Orang Lain”


Chef Wan Membidas Padu Kerana Digelar Pondan Tua?

Menerusi perkongsian di laman Instagram, Chef Wan atau nama sebenarnya Datuk Redzuawan Ismail atau lebih dikenali memberitahu orang ramai masih menggelarnya pondan walaupun beliau sudah berkahwin, mempunyai anak dan kini sudah bercucu.

Biarpun ramai yang menghinanya, namun beliau berbangga kerana telah mengharumkan nama Malaysia di mata dunia. Dalam pada itu, beliau berkata netizen yang mengutuknya tidak sepatutnya mengaibkannya sebegitu. Ujarnya lagi, netizen yang menghinanya perlu cermin diri mereka terlebih dahulu.

“These people should be ashamed of themselves and pergi la suluh cermin masing2 pun yang ada hidup mereka cuma kais pagi makan pagi dan kais petang makan petang!

“Rezeki mereka Allah sempit kan kerja hati mereka yg hitam suka mengaib dan melakukan penganiayaan dan kezaliman keatas manusia yang lain!

“Itu pun masa ada yang tak boleh melihat kesilapan masing2 yang di jatuhkan Allah kelembah penuh penghinaan. And they need to preach me?

“Please la kan CW is not those Rats from the gutters that loved to dwell on those garbarge pun! They think by insulting me they will get the ugly side of me unfortunately they were dead wrong!

“I can be still cool about it and even make fun of them balik all this disgusting idiots out there! What say u?,” tulis Chef Wan.

Ramai netizen yang masih menghina Chef Wan diruangan komen gambar-gambar Chef Wan yang menganggap beliau seorang pondan tua yang tidak sedar diri. Tetapi Chef Wan tidak teragak-agak untuk menyekat mana-mana netizen yang meninggalkan komen-komen negatif di laman sosial kepunyaan Chef Zam.

Terdahulu, Che Wan dikatakan mengeluarkan kenyataan mahu menampar DS Najib. Bagaimanapun, Chef Wan telah pun membuat permohonan maaf terhadap bekas Perdana Menteri itu dan mengakui kenyataan itu dibuat dalam keadaan marah.

murai.my berharap agar Chef Wan bersabar dengan dugaan yang diterima. Semoga Chef Wan terus cekal menghadapi hari-hari yang mendatang serta terus maju jaya. In shaa Allah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Suara Live Fazura Dikritik Sumbang & Tidak Sama Seperti Direkod?

Baru-baru ini lagu single terbaru Fazura yang berjudul ‘Can’t Forget Me’ itu semakin mendapat tempat dihati ramai pendengar apabila berjaya menduduki tangga pertama carta muzik iTunes, sekaligus berjaya menewaskan lagu bintang tersohor antarabangsa, Ariana Grande.

A post shared by Nur Fazura (@missfazura)

Namun baru-baru ini, nyanyian Fazura secara langsung di Konsert Elmina Lakeside telah mendapat kritikan daripada netizen. Di konsert tersebut Namawee dan Shane Fillan dari Kumpulan Westlife turut diundang untuk membuat persembahan.

Bagaimanapun, ada netizen yang memuji cara nyanyian Fazura menunjukkan peningkatan yang baik berbanding sebelum ini. murai.my berharap agar segala komen negatif dari netizen dapat diterima oleh Fazura supaya dapat dijadikan sebagai pembakar semangat untuk menghasilkan lagu yang lebih bermutu selepas ini.


Zamani Slam Tubuh Syarikat Pengurusan Untuk Ambil Artis Baru?

Penyanyi kumpulan Slam, Zamani Ibrahim berkata bahawa beliau tidak tahu sampai bila lagi mampu untuk meneruskan kerjaya nyanyian dalam keadaan kesihatannya yang tidak seberapa mengizinkan. Zamani berhasrat menubuhkan syarikat pengurusan, ZIME Production untuk mengembangkan kerjaya seninya di masa hadapan.

“Saya wujudkan syarikat itu bukan sebab saya nak lupa jasa orang yang tolong saya selama ini. Selama 25 tahun saya dengan abang Johan Aziz (sebagai pengurus).

“Saya rasa, apa salahnya saya cuba untuk nak kembangkan lagi kerjaya seni. Sampai bila saya boleh menyanyi dengan keadaan kesihatan saya sekarang ini.

“Mungkin kalau adanya ZIME Production ni, mudah-mudahan kalau saya tak boleh menyanyi, saya akan ambil artis lain untuk diuruskan,” kata Zamani.

Zamani bersama kumpulan Slam bakal mengadakan konsert pada tahun ini namun masih memikirkan lokasi dan tarikh. Apapun murai.my mendoakan agar Zamani terus tabah dengan cabaran dalam dunia seni. In shaa Allah, semoga dipermudahkan.


Sufian Suhaimi Dikecam Teruk Kerana Dianggap Rasis?

Baru-baru ini, Sufian Suhaimi memuat naik gambar beliau yang sedang mengikat tali kasut. Ada komen-komen dari netizen yang mengecam teruk pada gambar tersebut.

Dikatakan Sufian telah dikecam teruk kerana netizen bengang dengan kapsyen yang digunakan. Kapsyen ini berbaur rasis dimana tidak sepatutnya menggunakan perkataan itu. Lebih-lebih lagi Sufian merupakan pemegang Ijazah Sarjana yang patut tahu akan penggunaan perkataan tersebut.

Kuasa netizen mengecam teruk, penyanyi ini telah meng’edit’ kapsyen pada gambar tersebut. Ingatkan isu ini berakhir rupanya belum lagi dimana netizen masih lagi memarahi dan mengecam Sufian. Dimana permohonan maaf atas kesalahan menggunakan perkataan itu. Nampak seperti ingin lepas tangan.

Ada juga netizen mengatakan yang karier penyanyi ini bakal berakhir tidak lama lagi. Pihak murai.my berharap agar Sufian lebih berwaspada dalam menggunakan perkataan dalam setiap gambar yang akan dimuat selepas ini. Mungkin ianya sekadar perkataan tetapi bukan pada peminat atau netizen di luar sana. PEACE!


Pengarah Terkenal Mamat Khalid Kritikal Di ICU

Baru-baru ini, Mamat Khalid atau nama sebenarnya, Mohamad Khalid telah dimasukkan ke hospital swasta di Petaling Jaya, selepas mengadu sakit dada dan batuk. Mamat yang dilaporkan berada dalam keadaan kritikal itu kini dirawat di Unit Rawatan Rapi (ICU).

Mamat Khalid sebelum ini pernah dimasukkan ke Unit Rawatan Rapi (ICU) pada April 2017 akibat kepenatan dan sesak nafas. Beliau juga pernah menerima rawatan di hospital kerana masalah jantung tersumbat pada November 2014.

Pengarah Terbaik Festival Filem Malaysia ke-23 itu terkenal menerusi karya-karya hebat seperti filem trilogi ‘Hantu Kak Limah’, ‘Man Laksa’, ‘Zombi Kampung Pisang’, ‘Lebuhraya Ke Neraka’ dan telefilem ‘Rombongan Cik Kiah Sukan Komanwel’.

“Menurut doktor, suami diletakkan dalam keadaan itu (koma) selama 48 jam bagi memberi rehat kepada jantung dan organ dalaman lain. Alhamdulillah, suami memberi tindak balas positif dan keadaan kesihatannya sedang dipantau rapi.

“Hanya itu ikhtiar kami dan saya bersyukur kerana dia diberikan rawatan yang terbaik,” kata Hasmah Hassan isteri kepada Mamat Khalid.

murai.my memohon agar semua pembaca murai.my mendoakan kesihatan Mamat Khalid sihat wal-afiat kembali kepada sediakala dan dipermudahkan segala urusan untuk rawatan yang telah dijalani beliau. aamiin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ameer Forteen Bakal Mengakhiri Zaman Bujang?

1 Mac hadapan adalah hari bahagia untuk Ameer iaitu salah seorang dari anggota Forteen yang akan bakal bernikah dengan gadis pilihan, Siti Nurnaja’a Shamsul Kamar. Ameer atau nama sebenarnya Mohd Arif Ameerais Azhar juga berkata bahawa persiapan majlis perkahwinannya kini hampir selesai dilakukan dan akan diadakan di ibu kota.

“Majlis kahwin saya nanti memang diadakan pada skala sederhana. Kami akan bernikah di masjid dan keesokannya saya dan isteri diraikan dalam majlis resepsi pula. Setakat ini, segala perancangan berjalan lancar.

“Bakal isteri turut banyak membantu melakukan persiapan, apatah lagi ketika ini saya juga sibuk menghasilkan single terbaru bersama Forteen. Ia akan dilancarkan dalam masa terdekat.

“Kami sudah lebih setahun berkenalan menerusi media sosial. Beberapa bulan selepas saling mengenali, saya meminta keluarga untuk meminang dirinya.

“Seterusnya, kami memilih tarikh untuk melangsungkan perkahwinan. Semuanya berjalan dengan pantas dan bagai dipermudahkan. Saya sendiri jika diizinkan mahu mempercepatkan perkara yang baik.

“Saya percaya, soal jodoh ada kalanya berlaku seperti magis dan terjadi dalam sekelip mata. Pada masa sama, ada hubungan yang memakan masa panjang, tetapi belum tentu berakhir dengan ikatan sah,” kata Ameer.

Team murai.my ingin mengucapkan tahniah kepada Ameer dan pasangan. murai.my mendoakan agar segala urusan dipermudahkan dan semoga berkekalan hingga ke jannah, in shaa Allah.


Akaun Instagram Fathia Latiff Diserang Netizen Gara-Gara Isu Buka Tudung!

Sejak dua tahun lalu, nama pelakon Fathia Latiff dihambat pelbagai kontroversi panas sehingga dikatakan telah digam oleh syarikat televisyen. Namun begitu, permulaan tahun ini nama Fathia sekali lagi menjadi sebutan di media sosial.

Semuanya gara-gara terdapat sebuah pengguna di Instagram mendedahkan gambar dan video seorang mirip pelakon itu namun dilihat tidak berhijab seperti penampilan Fathia terkini. Menguatkan lagi dakwaan berkenaan, beberapa gambar lain Fathia berhijab memakai baju yang sama turut tersebar sekaligus mengandaikan wanita tersebut sememangnya Fathia.

Ekoran itu, akaun Instagram Fathia telah ‘diserang’ netizen dengan pelbagai komen kecaman dan persoalan sehingga menyebabkan selebriti itu terpaksa menyahaktif ruangan komen.

Rata-rata netizen berasa kecewa dengan sikap Fathia selain terdapat segelintir yang turut mendoakan agar Fathia kuatkan semangat kerana percaya selebriti kesayangan mereka itu mengalami tekanan sejak dahulu lagi. Sehingga kini, tiada sebarang komen lanjut dari Fathia barangkali pelakon ini akan memnbuat kenyataan tidak lama lagi.


Sherry Ibrahim Kesal Difitnah Buat Pembedahan Wajah

Tidak dinafikan kebanyakan selebriti yang jarang dilihat kini semakin cantik apatah lagi ada diantaranya juga sudah berhijab termasuklah pelakon Sherry Ibrahim. Sejak mengenakan hijab, pelakon ini semakin cantik dan turut dipuji netizen.

A post shared by Sherry Ibrahim (@sherryibrahim)

Baru-baru ini Sherry telah memuat naik satu gambar terbaharunya di Instgram. Namun begitu, dia telah dituduh melakukan pembedahan wajah dek kerana gambar tersebut menampakkan sisi wajahnya yang agak berbeza daripada yang asal.

Dek kerana itu, peminat saling bertelagah dan menghujani ruangan komen gambar tersebut sehingga menybebabkan pelakon ini terpaksa menyahaktifkan ruangan komen.

Dalam satu posting yang lain, Sherry meluahkan rasa kesalnya apabila difitnah segelintir individu yang menuduhnya membuat pembedahan muka. Tidak cukup dengan itu, tuduhan tersebut turut melibatkan keluarganya sehingga menyebabkan Sherry memuat naik akaun individu yang menuduhnya. Rata-rata netizen turut mengharapkan Sherry agar terus kuat menghadapi pelbagai kecaman tersebut selain mendoakan agar pelakon ini terus sukses di masa hadapan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hanya 4 Bulan! Hubungan Cinta Kai EXO & Jennie Blackpink Terputus

Terdahulu, peminat begitu teruja apabila mendapat tahu dua penyanyi Korea terkenal, Kai Exo dan Jennie Blackpink sedang menjalinkan hubungan cinta. Buktinya, beberapa gambar mesra mereka telah berjaya dirakam peminat secara rahsia.

Terbaru, menurut sumber kedua-duanya dilaporkan sudah berpisah selepas empat bulan menjalinkan hubungan cinta. Perkara itu turut disahkan oleh pihak pengurusan mereka, SM Entertainment. Meskipun tidak lagi bersama, kedua-duanya dikatakan masih lagi berhubung baik.

Ramai yang tertanya apakah punca pasangan ini mengambil keputusan untuk berpisah kerana hubungan yang dijalinkan masih baru. Dikatakan kerana ingin memfokuskan pada kerja adalah punca mereka berpisah selain memikirkan soal ahli kumpulan masing-masing dan juga peminat. Nampaknya kali ini Jennie kembali Solo..lo..lo!


Meghan Markle Diberi Amaran Gara-Gara Tutup Pintu Kereta Sendiri

Umum mengetahui bahawa Meghan Markle sememangnya seorang yang begitu rendah diri sehingga kebanyakan protol diraja pernah ‘dilanggar’ beliau. Barangkali puteri diraja ini masih cuba untuk menyesuaikan diri selepas bergelar kerabat diraja.

Selepas isu kuku diwarnakan, terbaru Meghan telah diberi amaran oleh para petugas perlindungan diraja. Segalanya kerana sebelum ini Duchess of Sussex itu dilihat telah menutup sendiri pintu kereta yang dinaikinya sehingga menimbulkan kebimbangan pegawai istana terhadap keselamatannya.

Kebimbangan itu dikatakan berpunca selepas langkah-langkah keselamatan baharu dipertingkatkan sejurus kemalangan kereta yang melibatkan Duke of Edinburgh didalamnya,terbalik berhampiran Sandringham.

Oleh itu, petugas perlindungan bimbang mungkin tidak dapat masuk semula ke dalam keretanya dengan segera sekiranya terdapat kecemasan kerana kereta itu mempunyai sistem kunci automatik. Bagaimanapun, semasa lawatan ke Auckland, New Zealand, Duchess of Sussex itu dilihat meninggalkan kereta dengan pintu terbuka dan barangkali sudah memahami protokol tersebut.


Ahmad Dhani Dipenjara! Beginilah Nasib Konsert Dewa 19 Di Malaysia

Agak mengejutkan apabila komposer terkenal Indonesia,  Ahmad Dhani telah di dapati bersalah atas kes menyebarkan kebencian melalui akun Twitter miliknya, @AHMADDHANIPRAST. Perbiacaraan atas kes tersebut didiadakan di Pengadilan Negeri Jakarta Selatan, Isnin (28/1/2019).

Dalam perbicaraan tersebut, Ahmad Dhani dijatuhi hukuman 18 bulan penjara. Sementara itu, band Ahmad Dhani iaitu Dewa 19 pada 2 Februari 2019 mendatang akan melakukan konsert di Malaysia.

Dengan hukuman terhadap Ahmad Dhani itu, bagaimana nasib konsert Dewa 19 di Malaysia?

Once Mekel, vokalis Dewa 19 menegaskan bahawa konser tersebut tetap diteruskan

“Terus terang saya baru tahu tentang apa yang terjadi kepada Dhani ya, perkembangan kesnya. Kalau tentang tanggal 2 Februari itu tetap jadi (konsertnya),” tegas Once Mekel saat dihubungi oleh Liputan6.

Dewa 19 sendiri belum menentukan bagaimana formasi saat konser berlangsung nanti. Yang pasti, konsert tersebut akan tetap berjalan.

Namun Once Mekel mengakui bahawa dirinya dan rakan-rakannya sudah sempat menyiapkan langkah-langkah untuk bersedia dengan kemungkinan terburuk.


Selepas Kontroversi Buka Tudung, Akaun Instagram Emma Maembong Pula Disekat

Sebenarnya ada banyak sekali peraturan Instagram sehingga ia boleh menyekat akaun anda. Antaranya seperti jumlah maksima tag sehari, SFS, jumlah post atau hashtag dan lain lain.

Kemungkinan dari hal-hal ini, akaun instagram pelakon Emma Maembong telah disekat oleh Instagram gara-gara membalas komen satu persatu pengikutnya berikutan permohonan maafnya semalam.

Baru-baru ini Emma Maembong mengaku dia merupakan individu dalam sekeping gambar bersama abang Menteri Belia dan Sukan, Syed Saddiq iaitu Syed Abdullah Syed Abdul Rahman. Emma atau nama sebenarnya Fatimah Rohani Ismail bagaimanapun, menafikan dia adalah wanita yang dalam di celah kangkang lelaki terbabit seperti yang kelihatan dalam sekeping lagi gambar yang kini tular di sosial media.

Walaubagaimanapun, semalam Emma tampil membuat pengakuan secara terbuka selepas dikecam oleh sebilangan besar netizen di laman sosial.

“Walaupon ramai cakap pergi mintak maaf dekat allah saya buat, dekat manusia pun masih saya kena mintak maaf juga kan. Tak sempat saay nak balas komen satu-satu banyak sangat. Tapi Terima kasih masih support dan yang positive.”- katanya di Instagram

A post shared by EmmaMaembong (@emma_maembongofficial)

Malangnya, Emma memberitahu di IG storiesnya bahawa dia tidak dapat meneruskan balas komen pengikutnya kerana akaun Instagram telah disekat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Pembantu Peribadi Nur Sajat Tampar Pekerja Farmasi di KLCC?

Sebuah video yang menunjukkan seorang seorang wanita melempang pekerja di sebuah farmasi di khalayak ramai tular di media sosial dan mendapat kecaman hebat dari netizen.

Melalui perkongsian di akaun Facebook dengan nama Star Share , wanita itu diketahui merupakan pembantu peribadi usahawan kosmetik Nur Sajat.

Menerusi rakaman video berdurasi 1 minit 3  saat yang tular dalam media sosial itu, dilihat mangsa telah ditarik keluar dari tempatnya bekerja di KLCC dan ditampar sebanyak 3 kali sebelum berlakunya pertengkaran antara mereka berdua.

Mangsa juga sudah membuat laporan polis berhubung kejadian itu. Difahamkan mangsa mengalami kecederaan di jari dan muka akibat dipukul oleh 3 orang bersama suspek, malah telefon bimbitnya hilang sewaktu kejadian berlaku.


[GIVEAWAY] Tayangan Perdana Filem Triller Aksi– Cold Pursuit

Trailer pertama dari filem aksi-komedi yang dibintangi oleh Liam Neeson, Cold Pursuit, sudah dirilis pada awal minggu ini. Selain trailer pertama, Cold Pursuit juga merilis sebuah poster rasmi untuk filem ini. Berbeza dengan poster filem pada umumnya, poster dari Cold Pursuit ini seakan memberikan kita pesan penting, khususnya ketika memandu.

Sebuah kereta tersangkut di tengah-tengah sebuah pohon besar yangtinggi. Dibawahnya terdapat dua tanda, yang menunjukan daerah tersebut dan tanda untuk berhati-hati saat memandu.

Selain menukar tajuk, Cold Pursuit juga menukar sinopsis dan juga menambah tambahan di dalam filem ini sehingga menjadi sebuah thriller-aksi dengan humor yang gelap. Jika dilihat dari trailernya, filem ini seakan mengabungkan film Fargo, Taken dan film animasi The Simpson. Karakter yang akan dilakonkankan oleh Liam adalah Nels Coxman.

Filem ini berkisah tentang sebuah keluarga yan sedang memandu sebuah trak penghalau salju dan dia juga sedang belajar untuk menggunakan senjata untuk berusaha melawan para penagih dadah yang sudah membunuh anak lelakinya. Para peminat Liam Neeson dibuat tidak sabar dengan penampilan komedi dari aktor yang sering mendapatkan watak pahlawan.

Semua itu akan terjawab menerusi filem Aksi-Thriller yang berjudul Cold Pursuit. murai.my dengan kerjasama TGV CINEMAS akan menganjurkan tayangan perdana filem ini pada 20 Febuari 2019 bertempat di TGV One Utama pada jam 9 malam.

Kami ingin menjemput 40 orang pembaca bertuah kami menjadi yang terawal menonton filem ini! Anda cuma perlu menjawab soalan mudah di bawah dan barangkali anda adalah pemenangnya!


Bakal Saman! Linda Rafar Tuntut 100 Orang Buat Permohonan Maaf

Terdahulu kecoh seketika mengenai kontroversi melibatkan selebriti Linda Rafar dan seorang jururawat. Linda telah meluahkan rasa kesal di Instagram nya dengan layanan buruk seorang jururawat hanya kerana ingin meminta mereka menukarkan cadar katil ibunya di sebuah hospital. Justeru itu, jururawat tersebut telah menghantar notis tuntutan beserta permohonan maaf kepada pihak Linda.

Menjelaskan lebih lanjut mengenai isu yang terjadi, Linda hari ini telah mengadakan satu sidang media khas dimana pihaknya menuntut 100 individu yang terlibat untuk membuat permohonan maaf secara terbuka. Sekiranya gagal berbuat demikian 100 orang penama ini bakal disaman bersama-sama tiga penama lain yang dinamakan pihak Linda menerusi peguamnya, Nurul Hafidzah & Associates.

“SAYA TERPAKSA MENGAMBIL TINDAKAN INI KERANA KOMEN-KOMEN YANG DIKELUARKAN OLEH LEBIH 100 INDIVIDU INI DI MEDIA SOSIAL TELAH MENGAIBKAN NAMA SAYA DAN AHLI KELUARGA. OLEH ITU PIHAK SAYA AKAN MENUNTUT 100 INDIVIDU INI UNTUK MEMOHON MAAF DAN SEKIRANYA GAGAL TINDAKAN UNDANG-UNDANG SELANJUTNYA AKAN DITERUSKAN”

Jelas Linda lagi kepada murai.my , dia terpaksa mengambil tindakan undang-undang ke atas mereka yang terlibat kerana reputasi dirinya dan keluarga terjejas teruk. Lebih memilukan, dia dan keluarga terpaksa menebalkan mula untuk keluar bekerja dek kerana sesetengah masyarakat mula memandang serong kepada mereka kerana tuduhan fitnah itu. Dalam sidang media yang diadakan tadi, suami dan ahli keluarga Linda yang lain turut hadir memberi sokongan.

Ibu Linda, Rasimah Abdul Rahman meninggal dunia pada 11 Januari lalu akibat jangkitan kuman dipercayai kerana gigitan serangga


‘Takde Adab’- Nur Sajat Jelaskan Punca Sebenar Pekerja Farmasi Ditampar

Masih lagi mengenai kejadian tampar menampar melibatkan pembantu peribadi Nur Sajat dan pekerja farmasi baru-baru ini, semakin ramai netizen mula memberikan pandangan mereka mengenai isu tersebut yang menjadi tular di media sosial.

Malah, para netizen turut tidak ketinggalan mereka-reka cerita masing-masing tentang punca pembantu peribadi Nur Sajat yang dikenali sebagai @diamonds_isabella di Instagram menampar mangsa walaupun hakikatnya mereka tiada di tempat kejadian.

Mungkin disebabkan itulah usahawan kosmetik Nur Sajat menerusi akaun Instagramnya telah tampil mendedahkan perkara sebenar yang berlaku sebelum kejadian itu berlaku.

Terdahulu, tular  rakaman video berdurasi 1 minit 3  saat di media sosial, wanita yang didakwa seorang ‘Mak Nyah’ menarik keluar pekerja farmasi dari tempatnya bekerjanya dan ditampar sebanyak 3 kali sebelum berlakunya pertengkaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.